Derou ar gevellañ\nPerak gevellañ ar gêr ?\nAbaoe pell zo e oa bet soñjet e gevellañ Llandysul gant ur gêr all, pell a-raok e vefe deus ar gevellañ-mañ. Meur a abeg a zo evit gevellañ ur gêr. Tout an dud n'int ket heñvel o falioù.\nDa gentañ-holl ez eus ar c'hoant da grouiñ liammoù etre kumuniezhoù, a-benn eskemm menozioù, soñjoù ha skiant-prenet. Evit ma vo efedus ar gevellañ etre div gêr eo pouezus-bras e vefent tost a-walc'h o ment d'an div hag ar pezh a fell dezho ober. Neuze e c'hell pep hini anezho digas menozioù nevez an eil d'eben evit a sell ouzh buhez ar gumun, an deskadurezh, an ekonomiezh, ar sevenadur, hag all…\nDigeriñ e spered ouzh ar bed eo e vez graet en ur c'hevelliñ ur gêr gant unan all. Reiñ a ra tro ar gevellañ da dañva un doare all da vevañ, gant e berzhioù mat hag e berzhioù fall, ha d'ober gant an disheñvelded.\nPerak dibab Plogoneg ?\nUr gumuniezh kembraek-tre eo Llandysul a’r Fro. Pouezus-kenañ eo ar yezh evit ar gembraegerien, ha neuze e oa poellek-kenañ da vont da c'hevelliñ gant ur gumuniezh a gomz ur yezh geltiek all, a-benn eskemm titouroù evit a sell ouzh ar yezh, ar sevenadur, hag ouzh ar gwask hag ar c'hudennoù e ranker talañ outo. Da lavaret eo e ranke ar gêr c'hevellet bezañ ur gumun war ar maez ha divyezhek war un dro.\nUn nebeud bloavezhioù a-raok 1982, izili deus Merched y Wawr (eus skourr lec'hel ur gevredigezh vroadel evit ar merc'hed) a zo aet da Vreizh a-benn klask ur gêr evit gevellañ ganti met ne oa hini ebet o klotañ gant an ezhommoù. E 1983 eo bet roet lañs d'ar raktres en-dro. Gant Cylch Cinio (Kelc'h paotred Kembre) eo bet kemeret en-dro. Lakaet eo bet war-sav ur c'homite da c'hortoz, gant Huw Bevan-Jones da brezidant ha Philip Ainsworth da sekretour, a-benn mont pelloc'h gantañ. Aet eo Wenna ha Huw Bevan-Jones da Vreizh e darempred gant Per Denez unan eus o mignoned eus Douarnenez, a roas dezho anvioù div gumun a c'hellfe bezañ dibabet. Plogoneg a oa unan anezho.\nUn dro wenn e voe an droiad gentañ e Plogoneg. An dud e oant aet e darempred ganto ne oant gwall domm gant ar gevellañ dre-vras, ha ne hañvalent ket bezañ entanet gant ar raktres. Diwezhatoc'h, hag int distro da Gembre, e resevjont ul lizher a-berzh Lukian Kergoat evit reiñ kalon dezho en ur reiñ anvioù Jaklin Pennaneac'h ha Yann-Bêr Rivalin, tud a c'hallfe bezañ dedennet. Alese, e 1985 e voe an darempredoù stank kentañ etre an div gumun hag e teuas ar raktres gevellañ da wir eus an daou du.\nLakaat ar gevellañ war-sav\nD'ar 4 a viz Ebrel en deus Kuzul-kêr Plogoneg disklêriet e oa a-du gant ar gevellañ. Un « Emvod Meur » kentañ a zo bet aozet evit an dud dedennet gant ar raktres. Savet eo bet an teuliad kinnig ar gumun da Llandysul gant ur strollad daouzek den bennak ennañ.\nE Llandysul e sav a-du Kuzul Kumuniezh ar Rannbarzh gant mennad ar gevellañ, gant ma vo gouest da en em arc'hantaouiñ e-unan. Kaset eo teuliad ar Gembreiz e miz Ebrel 1987 da Blogoneg.\nDre an teuliadoù-se ez eus tu d'an div c'hevellez bezañ kinniget da annezidi ha dileuridi ar gumun all.\nE Plogoneg e teu ar c'homite gevellañ da vezañ ofisiel ar 26 a viz Mae gant dilennadeg ur burev, pa ne oa ket savet da vat betek-henn. Betek 1997 e voe Jaklin Pennaneac'h da brezidantez. E Llandysul eo chomet heñvel ar burev.\nAr veaj kentañ da Llandysul a zo bet aozet eus an 10 d'an 12 a Viz Gouere. Un dregont den bennak eus Plogoneg o doa kemeret perzh d'ar gwir eskemm sevenadurel-se. Gweladenniñ a reont an trowardroioù, selaou a reont strolladoù sonerezh Kembre evit ar wezh kentañ, met peadra a oa deuet ganto ivez : karget a billigoù e oa ar c'harr-boutin, gant ur c'hoari boull tenn ouzhpenn. Un eston eo ar c'hanaouennoù, an dañsoù, hag ar c'hrampouezh war ar marc'had. En un aergelc'h blijus e tremenas ar chomadenn, leun a spi evit an amzer-da-zont.\nTro ar Gembreiz a voe e miz Here. Un dregont bennak anezho a zeuas da anavezet Plogoneg ha kendalc'h gant erv an eskemm sevenadurel bet boulc'het e miz Gouere. War skoulmañ emañ an darempredoù etre an div gumun, ha loc'het mat e hañval bezañ ar gevellañ.\nD'ar 16 a viz Gouere 1988 e voz sinet e Llandysul tamm kentañ ar garta, gant maer Plogoneg ha prezidant Kuzul Kumuniezh Llandysul, pa zistro e Llandysul daou-ugent Plogonegad bennak evit un dibenn-sizhun hir. Sinet e voe an eil tamm d'an 20 a viz eost 1989 e Plogoneg war an ton bras. 75 Kembread a zo war al lec'h. Ofisiel e vo ar gevellañ etre Llandysul a'r Fro-Plogoneg diwar vremañ.\nUn takad melestradurel eo ar gumun hag an darn vrasañ eus ar re a gemer perzh a zo o chom e Plogoneg. Ar memes tra evit korn-bro Llandysul a'r Fro (Llandysul hag an tro-war-droioù), pa 'z eo brasoc'h ha nebeutoc'h resis he gorread.


Charb e 2011\nCharb, pe Stéphane Charbonnier hervez e gwir anv, a zo un treser ha kazetenner gall, ganet d'an 21 a viz Eost 1967 e Conflans-Sainte-Honorine (Yvelines) ha drouklazhet d'ar 7 a viz Genver 2015 e Pariz, e-pad ar gwalldaol e burevioù Charlie Hebdo.\nRener an embann gant ar gelaouenn Charlie Hebdo e oa pa oa drouklazhet e-pad Lazhadeg ar Merc'her 7 a viz Genver 2015 e-ti Charlie Hebdo. Tresañ a rae e-barzh L'Humanité ivez.\nCharb a harpe ar PCF. E 2009 ha 2010 e c'halve da votiñ evit ar Front de gauche. En e obidoù e Pontoise, d'ar 16 a viz Genver 2015, e voe prezegennoù gant Jean-Luc Mélenchon ha Pierre Laurent, rener ar PCF.\nAdtapet diwar « https://br.wikipedia.org/w/index.php?title=Charb&oldid=1932570 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/104 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/104\nAliez gant an hig-ze e venne he c’horfik dinerz beza dismantret oll, hag ec’h allet cridi ez ea da vervel.\nEvel ma edo o chom en eur barrezik var ar meaz eleac’h ne voa na medesin na netra, he breur a zonjaz he c’has da di he mam, eleac’h ma’z oa a dost eur medesin mad, eun den gouezieg, a elje caout dalc’h mad soursi anezhi. Ar glanvourez avad ne felle morse dezhi kuitat au ti ma edo enhan.\nEtre daou, eur mignon d’ar beleg o veza en em gavet er prespital, a lavaraz eno e voa bet pareet dre vurzud gant Itron-Varia-Lourd eur pennadig a voa. Kementse a roas fizians d’ar breur, ec’h alje he c’hoar caout digant Doue ar memes gras dre scoazel ar Verc’hez Vari. Hogen ar glanvourez ne espere ket e vije great ar burzud-ze en he c’henver ; n’en em gave, ket din a gement-se. « Cridi avoalc’h a ran, emezhi, ec’h ell ar Verc’hez va farea ; burzudou evelse avad n’int ket great evidonme. »\nAzalek neuze gouscoude en em lakeas da bidi Itron-Varia-Lourd, ne ket da rei dezhi iec’hed he c’horf, mes da rei dezhi iec’hed he ene.\nAr mignon en doa lavaret d’ar beleg oa bet pareet dre vurzud, en doa lavaret dezhan ive e tlie dont dezhan eun nebeut boutailladou dour a feunteun Lourd, hag ec’h alje rei lod d’he c’hoar. Ar breur a grescas neuze he fizians. Gouscoude an dour ne deuas ket d’an deis merket, hag ar glanvourez, goude beza comanset eun dra bennag ive da esperout, a lavare neuze creoc’h evit biscoas : ne ket evit eur bec’herez eveldonme eo great ar burzudou-ze. Neuze e teuas da veza tristoc’h ha toc’horoc’h evit biscoaz, hag an hig a deuas da veza creoc’h c’hoas evit diagent.\nVar gementse he breur a sonjaz e voa red he c’has da di he mam coust pe goustche. Ep lavaret ger\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/104&oldid=161749 »\nKemmoù diwezhañ degaset d'ar bajenn-mañ d'an 9 Mae 2020, da 09:22.


Yezh naturel - Wikipedia\nImplijet e vez an termen yezh naturel evit ober an diforc'h, pa vez ezhomm, etre ar yezhoù a vez komzet gant an dud hag yezhoù savet a-ratozh kaer evit palioù resis, evel da skouer ar yezhoù kompodiñ implijet evit an urzhiataerezh (pe kompoderezh) hag ar sistemoù implijet gant ar poelloniezh jedoniel a reer yezhoù oute ivez.\nA-wechoù e kaver ivez an termen yezh boutin pe yezh ordin, dreist-holl pa vez kaoz eus filosofiezh ar yezhoù hag a zo kevatal da yezh naturel.\nGant an urzhiataerezh ez eo studi ar yezhoù naturel un isdachenn hag e vez implijet evit ober dave eus sistemoù ha termenoù enkas diazezet war patrom ar yezhoù implijet gant mab-den kentoc'h evit sistemoù diazezet war yezhoù kompodiñ rik.\nRet eo lâret ivez ez eo yezhoù naturel ar yezhoù dre sinoù implijet gant ar re vouzar hag a vezont implijet gant an dud evel n'eus forzh peseurt yezh naturel all hag enne strukturioù ha perzhioù heñvel oute.\nYezhoù savet a-ratozhAozañ\nUn nebeut yezhoù bet savet a-ratozh (saoz. constructed languages pe eeunoc'h conlangs) evel an esperanteg o deus gellet dont da vezañ yezhoù damnaturel diorroet-mat, rak tizhet ez eus bet gante tud d'o c'homz evel yezh kentañ. Met n'eo ket alies ma c'hoarvez kemendall gant seurt yezhoù\nAbalamour m'o devez ur struktur luziet hag ur c'heriaoueg ledan gant kalz a amreizhterioù peueliesañ, ne dalvez ket ar yezhoù naturel evit an urzhiataerezh. Ret eo bet sevel yezhoù ispisial neuze evit ober war-dro an urzhiataerezh a vez graet ''yezhoù kompodiñ oute.\nYezh savet a-ratozh Yezh kompodiñ Yezh dre sinoù\nAdtapet diwar « https://br.wikipedia.org/w/index.php?title=Yezh_naturel&oldid=1856876 »\nDernière modification le 18 Du 2019, à 09:09\nKemmoù diwezhañ degaset d'ar bajenn-mañ d'an 18 Du 2019, da 09:09.


Pajenn:Riou - Gorsedd-digor.djvu/50 - Wikimammenn\nPajenn:Riou - Gorsedd-digor.djvu/50\nzoneg hag ober d‘ezan enor. Goulennet hon deus, dre vuzur a nesesite, e vezo desket d’ar vugaligou, kerkent eat en o zri miz, lavarout ta… ta… eleac’h pa… pa… D‘ar foariou ez omp, d‘ar pardoniou ivez, ha da gement plaz e vez cheu, eur penn-bas en hon dourn, eun tog peizan war hon penn, teier cheletenn war hor c’hein ; war hor morzedou eur bragou mezer groz, ha war hor c’hof-gar, brodreou botonnou-sten. (Stlakadeg-daouarn.)\nNi a zo Bretoned pur. Ha, va breudeur kêr, ar baotred-ze, paotred GWALARN !… Ah! oh! dizonjet em eus… Ober a reont goap ouz hano a varz !… Sonjit !… pa n’ouzont ket an diferans a zo etre… Met an dra-man a zo bet lavaret. Pa n’ouzont ket goulenn eun tamm bara en eur brezoneg sklear. Rak piou a oar petra a zo er zotoniou a lakont war marc’had al leoriou ? Prenet em eus unan eus al leoriou-ze ; n’em eus bet kouraj awalc’h evit lenn anezan penn-da-benn ; d’an tan eo bet chetet goude ar c’henta pajenn. Petra ’zinifi TONKADUR BUGALE…, ha me oar-me bugale piou ? Pe signifi-\nAdtapet diwar « https://br.wikisource.org/w/index.php?title=Pajenn:Riou_-_Gorsedd-digor.djvu/50&oldid=143202 »


Llanbedr-y-cennin, pe Llanbedrycennin, zo ur gêriadenn vihan eus hanternoz Kembre, e Sir Conwy. Emañ e Dyffryn Conwy, un tammig er gwalarn da gêriadenn Tal-y-bont. Tost emañ da vevenn reter Park Broadel Eryri. E kumuniezh Caerhun emañ.\nNepell diouzh ar gêriadenn emañ kreñvlec'h brudet Pen-y-gaer, eus Oadvezh an Houarn.\nAdtapet diwar « https://br.wikipedia.org/w/index.php?title=Llanbedr-y-cennin&oldid=1922985 »\nKemmoù diwezhañ degaset d'ar bajenn-mañ d'an 1 Gen 2022, da 14:06.


Pour la Bretagne !, auteur sur Pour la Bretagne - Page 3 sur 15\nFR3 Breizh : DIBAB AR GALLEG\nAbaoe meur a sizhun n’eus tamm brezhoneg ebet ken war gwagennoù Frañs 3. Ur gemenadenn zo bet embannet gant renerezh “France télévision” d’ar 24 a viz Ebrel, c’hoant gantañ moarvat da respont d’ar goulennoù savet gant kalz a dud, sellerien anezho, na gomprenent ket perak ne c’hellent ket klevout o yezh ken en télé. Hervez ar renerezh ez eus bet ehanet skignañ an holl vagazinoù produet gant France 3, ar re e brezhoneg e o zouez. Abegoù surentez yec’hed a zo kaoz d’ar chenchamantoù-mañ. Mat.\nDav eo deomp laret memestra en deus lakaet ar renerezh tost 5 sinzunvezh araok displegañ d’ar sellerien vrezhonek (a bae an taoz skinwel evel an holl) perak e oa aet diwar wel ha diwar glev o abadennoù muiañ-karet. Gwall skañv eo an emzalc’h-mañ evidomp e Breizh War-Raok, pe gwasoc’h c’hoazh dismegañsus.\nMet deomp pelloc’h. hervez ar gemenadenn ne dalvezh ket an dra-mañ eo chomet a-sav engouestl France3 evit ar brezhoneg. Hag int da venegiñ traoù e brezhoneg a c’heller sellet outo dre lec’hienn internet ar chadenn : tresadennoù bev evit ar vugale pe adskignadennoù darvoudoù bras e-giz gouel ar etrekeltiek an Oriant pe ar cyber fest-noz.\nBezomp sklaer, e Breizh War-Raok n’omp ket tud diwar lec’h ha ne nac’homp ket ar kinnigoù degaset gant ar rouedad. Mat eo deomp an intrudu-mañ eta. Un dra memestra ha n’eo ket un draig, perak bezañ dibabet lemel kuit ar brezhoneg eus ar chadenn ha derc’hell ar galleg ? Gant gerioù all perak n’eus ket bet dibabet plediñ en un doare kempouez gant an div yezh ? E Breizh War-Raok e sonj deomp emañ ar respont er goulenn. Embann a reomp en-dro en un doare sklaer eo pase poent deomp ni Bretoned sevel ur gwir chadenn skinwel e brezhoneg gant ur gwir blas evit ar brezhoneg. Ur plas da vat ha ne vo ket krennet diouzh stultennoù tud ‘zo e Pariz pe enkadennoù a bep seurt, yec’hed pe troù all.\nDans un précédent article, et afin de suggérer quelques pistes de réflexion quant aux raisons susceptibles d’expliquer le différentiel de décès dûs au coronavirus entre la France et l’Allemagne, nous avions évoqué la structuration politico-administrative des deux pays.


Pajenn:Morvan - Buez ar Zent, 1894.djvu/477 - Wikimammenn\nPajenn:Morvan - Buez ar Zent, 1894.djvu/477\n8 a C’houere\ne renk ar Zent gant ar pab. Kerkent ha ma oue ganet, Doue a roaz da anaout e vije eunn deiz eunn eal a beoc’h evit ar rouaned hag ho rouanteleziou ; rak divar neuze he zad hag he zad koz a deuaz da veza mignouned adarre, ha goulskoude pell a ioa ez oa kasouni entrezho.\nHe zad a ioa foug ennhan o velet furnez he verc’h dre ma kreske enn oad, hag enn eur gomz anezhi e lavare : « — Me zo sur, houma a vezo treac’h dre he vertuz da gement maouez a zo bet biskoaz enn hon lignez. » Evit guir, ar brinsez iaouank a veve dija evel eur zantez. Ober a rea fae var ann dillad kaer, tec’het a rea dioc’h ann ebatou hag ar plijadureziou, ha ne garie nemed ar bedenn, ar iun hag ann oberiou a drugarez. Evelse e oue brudet heb dale e kement korn a ioa enn Europ, ha meur a brins he goulennaz evit pried.\nDimezi a eure erfin da Zenis, roue ar Portugal. Mes, evithi da veza rouanez, ne zirenkas netra enn he devosionou hag enn he finijennou. Epad ann hanter euz ar bloaz, kouls lavaret e veve divar bara ha dour. Bemdez e save mintin mad, ha goude beza great eur pennad medita ha lavaret he offis evel eul leanez, ez ea d’ann iliz d’ann offerenn. Enn offerenn-ma e kommunie aliez, ha pa veze echu, e lavare c’hoaz offis ar Verc’hez hag offis ann anaoun. Goude lein, ez ea adarre d’ann iliz da lavaret gousperou ha komplidou, ha da adori Jezuz-Krist er zakramant euz he garantez.\nN’e devoa ket nebeutoc’h a aked d’ann oberiou a drugarez ; rak he-unan e serviche hag e louzaoue ar re glanv, hag ann aluzennou a roe d’ann dud paour hag ezommek a ioa dreist kount. Eunn devez ez oa eunn tavancherad arc’hant ganthi da ingala etre ar beorien pa en em gavaz ar roue var he hent. « — Petra zo ganehoo’h aze enn ho tavancher, eme ar roue? » « — Roz, eme ar Zantez. » N’edo ket neuze mare ar roz ; mad, pa zispakaz Elizabeth he zavancher, e teuaz anezhan bokedou roz euz ar re gaera.\nEunn droiad all edo o voalc’hi he zreid da eur baourez geaz hag e devoa eur gouli heuzuz enn he gar. Evit trec’hi ann donjer e doa ouz ar gouli-ze, ar Zantez a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/477&oldid=137689 »


Charles Aznavour au Salon du livre de Paris 2006 - dédicaces sonores © Radio France - Catherine Grain\nDiffusion du lundi 1 octobre 2018 Durée : 11min\nCharles Aznavour : ouzhpenn un arzour e oa ur stourmer hervez Alan Stivell. Indonezia : ur galv arc'hant zo gant an Unicef. Un eil skolaj publik a vo e bro Landerne !\nCharles Aznavour : ouzhpenn un arzour e oa ur stourmer\n94 bloaz e oa ar c'haner mil anavezet. Sur tre ho peus klevet dija unan deus e ganaouennoù : "La Bohème", "J'me voyais déjà" pe c'hoazh "Mourir d'aimer" ha "For me dable". Gantañ oa bet difennet ivez Bro Armenia, hini e familh. Kanet e oa bet da skouer ar ganaouenn "Ils sont tombés", lec'h z'eus kaoz diwar-benn ar gouennlazh. Tro n'oa bet Alan Stivell da gaozeal gant Charles Aznavour. "Skoazellet n'eus kalz Bro Armenia" eme ar breizhad.\nIndonezia : ur galv arc'hant zo gant an Unicef\nMarvet zo bet eizh kant pevar den ha daou ugent war inizi ar Célèbes e bro Indonezia Hervez an ONU 'zeus ezhomm sikour kasi 200 000 den. Ezhomm a zo dour, boued pe c'hoazh louzeier. Sevel a ra an UNICEF ur galv evit rastellat arc'hant a benn sikour ar vugale. An ajañs-se zo stag diouzh an ONU ha gouestlet da skoazell ar vugale tro dro d'ar bed. Marie-Thérèse Penn, zo ezel deus an UNICEF. "Ar buanañ ar gwellañ evit mont da sikour an dud" emezi.\nUn eil skolaj publik a vo e bro Landerne !\nEmbannet eo bet gant kuzul departamant Penn-ar-Bed e vo savet ur skolaj nevez a-benn pemp bloaz. Stourmet oa bet gant tud ar vro rak eo leun chouk ar skolaj publik nemetañ ar vro, hini Mescoad. An hini nevez a vo gouest da zegemer etre 350 ha 400 skolajiad. "Ur blijadur eo gouzout" kement-mañ eme Sabrina Messager, bez-prezidantez ar gevredigezh anvet "Evit un eil skolaj e Landerne". "Ur c'heloù mat eo" eme ivez Jean-Bernard Floc'h, dilennad e ti kêr Landerne. D'an 18 a viz Here e voto dilennidi ar c'huzul departamant ar steuñv war ar skolajoù. Da neuze e vo kadarnaet ez-ofisiel e vo staliet un eil skolaj e Landerne.\nà lire Nouveau collège en Finistère : ce sera bien Landerneau !


Journal de Renaud Camus, samedi 21 décembre 1985\ncréée le jeudi 11 septembre 2014, 15 h 51\nmodifiée le lundi 27 juillet 2015, 16 h 58Paris, samedi 21 décembre 1985, 2 heures de l’après-midi. À peine étions-nous arrivés à la maison, hier, venant de Lyon, que nous sommes ressortis pour ~~~~~~ ~~ ~~’~~~~~~ ~~~ ~~~~~ ~~~~~~~ ~~~~~~~~ ~~~~~~~~, ~~~ ~~~~~~~~, ~~~~~ ~~~ ~~~~~~~~~~~~ ~~~~~~~~~~~~~~, causé par une ~~~~~~ ~~~ ~~~~~~. ~~~~~ ~~~~~~ ~~~~ ~~~ ~~~~~~~ ~~’~~~~ ~~~~~~ ~~~~~-~~~~~~, mais Casse-Noisette ne ~~~~~~~~ ~~~~~~~~~ ~~~~ ~~~~~~~~~~, ~~~~~~~ ~~~~ ~~~~~~ ~~~ ~~~ ~~~~~~~~~ ~~~~~~~~~~ ~~~~~~~~~~ ~~~~~~. ~~~ ~~~~~~~~~~ a connu un ~~~~~~ ~~~~~~~ ~~~~~~~ ~~~ ~~~~~~~, ~~~ ~~~~~~~~~ ~~~ ~~~~~~~~~~~~~ ~~~ ~~~ ~~~~~ ~~~ ~~~~~~ ~~~ ~~~~~~~~ ~~~ ~~~~ ~~~~~~~ ~~~ ~~~~~~~~~ ~~~ ~~~~~~~~~~~ ~~~ ~~~~~ ~~~~~ ~~~~~~~~~~~~~. On a l’impression ~~’~~~ ~~~~~ ~~~~~~ ~~~~~~~~ ~~~~ ~~~ ~~~~~~~~ ~~’~~ ~~~~ ~~~ ~~~~~~~ ~~~~~ ~~~~~~~, ~~~ ~~~~ ~~~~~~~~~ ~~~~~ ~~~~~~~~~ ~~~ ~~~ ~~~~~~~~~~~ ~~~~~~~, ~~~ ~~’~~~~~~~~ ~~~~~~~~ ~~~~~ ~~~~~~. Le corps de ~~~~~~~, ~~~~ ~~’~~~~~~ ~~~~~ ~~~ ~~~~~~~~~~~~ ~~~ ~~~~~ ~~~~~~~~, ~~~~~~~ ~~~~ ~~~~~~~~~ ~~~~~ ~~~~~~~~~~, ~~~~~~~~~, ~~~ ~~~ ~~~~~~~~ ~~~~~~~~~~ ~~~~ ~~~~ ~~~~~~ ~~~~~~~~~~ ~~~~~~, ~~~~~~~~ ~~~~~~~~, ~~~~~~~~~~~~, compétent et pas ~~~~~, ~~~ ~~~~~ ~~~ ~~~~~ ~~~~~~~~, ~~~~~~~ ~~~ ~~~-~~~-~~~~~-~~~~~ ~~~~ ~~~~~ ~~~ ~~~~~~ ~~~~~~~~. ~~~ ~~~~~~ ~~~ ~~~~~ ~~~ ~~~ ~~~~~, ~~~~~~~~, ~~~~~~ ~~~~~ ~~~~~~~~~~ ~~~ ~~~~~~~ qui parlaient de ~~~~~ ~~~~ ~~~~ ~~~~~ ~~~~~~~, ~~ ~~~~~~~, ~~~ ~~~~~~ ~~~~~~~, ~~ ~~~~~~~, ~~~~~ ~~ ~~~~ ~~~~~~~~~ ~~~~~~~~~ ~~~ ~~~~~~~~~~ (~~~ ~~~~~~~~), ~~~~~~ ~~~~~ ~~~~~ distrayant.\nEnfin ~~~ ~~~ prétends pas à ~~’~~~~~~~~~~~~. ~~~~~-~~~~~ ~~~~~~~-~~~~~ ~~~~~ ~~~~~~~~~ ~~~~~ ~~~~~~~~~~~ apprécier Casse-Noisette, ~~~~ ~~~~ ~~~~~~~ ~~~~~~~ ~~~~~ ~~~ ~~~~~~~~~ ~~~~ ~~~~ ; ~~~~~ ~~~~~~~~ ~~~~ ~~’~~~~~~~~~~~~~~, ~~~ ~~~~~ ~~~ ~~~~~~~~~ ~~~~~~~ encore pour avoir ~~~~ ~~~~~ ~~~ ~~~~~ ~~~~~~~ ~~~~~~~~, ~~~ ~~~~~~, ~~~~~~~ ~~~~ ~~~~~~~~~ ~~~~ ~~~~~~~~ ~~~~~ ~~~~~~~~~, ~~ ~~’~~~~~~~, ~~~~ ~~~~~~~ ~~~~~~~~~ ~~~ ~~~~~~~ ~~~ ~~~~~~ ~~~ ~~~~~. ~~~~~~~~~~~, on n’est pas ~~~~~ ~~~~~~~~~ ~~~~~ ~~~ ~~~~~~~, ~~~~~ ~~~ ~~~~ ~~~~~ ~~~~. ~~~~~ ~~~~~~~ ~~~~~~ ~~~ ~~~~~ ~~~~~~~~~, ~~~ ~~~ ~~’~~~~~~ ~~~~ ~~~~~~ ~~~~~ ~~~~~ ~~~ ~~~~~ ~~ ~~~~~, en visitant le ~~~~~~ ~~~~ ~~~~~~~. ~~~~~~~~~~~~~~~~~~~, ~~~ ~~~~~~ ~~~~~~~~~ ~~~~ ~~~~~~ ~~~~~~ ~~~~~~~~, ~~~ ~~~~ ~~’~~~~~~ ~~~~~~~~~~~~~. ~~’~~~~~~~~~~, ~~~~ ~~~~~~ ~~~~~~~~~, ~~~~ ~~~~~~~~~~~~ ~~~~~~~~~~~~~~~~ ~~~ ~~~~ ~~~~~~~~~~~~~ ~~~~~ ~~~~~, quelque chose qui ~~~~ ~~~~ ~~~~~~~~~ ~~ ~~~~~~~~ ~~~~ ~~~~~ ~~~ ~~~ ~~~~~~ ~~~ ~~~~ ~~~ ~~~~~~~~~~~ ~~~~~~~~~~~ ~~~ ~~~~~~~~~ ~~~~ ~~~~ ~~~~~ ~~~ ~~~~~~-~~~~~~~ ~~~ ~~~ ~~~ ~~~~~~. ~~~~~ de pareil, même ~~~ ~~~~~ ~~~~~ : ~~~ ~~~~~~ ~~~~~~ ~~~ XVIIIe ~~~~~~~, ~~~~~ ~~~~~~~~~~~, ~~~~ ~~~~~~~~~~~ ~~~~~~~~~~~~~~, ~~~~ ~~~~ ~~~ ~~~~~~~~~~, ~~~~~~~~~ ~~~~~~~ ~~~~~~~~~ ~~~~~~~~~~~ ~~~ ~~~~ ~~~~~~~ ~~~~~~~ ~~~~~ doutes très rares, ~~~~~~ ~~~~~~~, ~~~~~ ~~~~~~~~~~~ ~~~ ~~~~~~~~~~~ ~~ ~~~~~. ~~~ ~~’~~ ~~ ~~~~~ ~~~ ~~~’~~~ ~~~~~~ ~~~~~~ ~~~ ~~~~~~~~~, ~~~~~ ~~~~~~~~~~~, ~~~~~~~ ~~~~ ~~~~~~~ ~~~~~~~~~~ ~~~~~~~~~~. ~~~ ~~ organisé une exposition ~~’~~~~~~~~ ~~ ~~~~~~~~~~~. ~~~~~ ~~~~~~ ~~~~~~~~ ~~~~~~~~~~ ~~~~ ~~~~~~-~~~~~ ~~~~~ ~~ ~~~~~, ~~~ ~~~~~~~ ~~~~~~~ étage, Orsay ~~~~~~ Orsay, “~~~~~~-~~~~ ~~~~~~-~~’~~~~~~ ~~~~~~~~~~~~~~~~~ ~~~ ~~~~~-~~~~~~~~~~~~~~~~~” ~~~ ~~~~~~ ~~~~~~. ~~~ Branche de pivoines ~~~~~~~~~ ~~~ sécateur, ~~~ ~~~~~~, ~~~ les Baigneurs de ~~~~~~~~, ~~~ ~~~~~~ ~~’~~~~~~~~~~, ~~~~~ ~~~~ ~~~~~~~~~ ~~~ ~~~~~~~~ ~~~~~~, ~~~~~~~~~~~~ ~~ ~~~~~~ ~~~~ ~~~~~~ ~~~~~~~~. ~~~~~ ~~~~~~~, ~~~ ~~~~~ a bien autre ~~~~~~ ~~ ~~~~~~~. ~~~ ~~~ ~~~~~ ~~~~ ~~~~ ~~~ ~~~~~~~~ ~~~ ~~’~~~~ ~~ ~~~~~~ ~~’~~~~~ ~~~~ ~~~~ ~~~~~~~~~ ~~~~~ ~~~~~~~~, ~~~ ~~~~ ~~~~~~~~~~~, ~~~~ ~~~~~ ~~’~~~~ ~~~~~~~~ gentillesse. Le musée ~~~ ~~~~~ ~~~~ ~~~~~~~~, ~~~ ~~’~~~~ ~~~~~ ~~~~~ ; ~~~~~ ~~~ ~~~~~~~~~-~~~ ~~~~ ~~~~~~ ~~~’~~~ ~~~~~ ~~~~~~~, ~~~ ~~’~~~~~~~ ~~~~ ~~~~~~~~~ ~~’~~~~~~ ~~~ ~~~~~~~~~~ ~~~~~ ~~~~ ~~~~ ~~~~~~~ les plus importantes ~~~~~~~ visibles ?\nLes ~~~~~~~~~ ~~~~~~~~~~~~ ~~~~~~~ ~~~~~~~~~~ le Jeune ~~~~~~ ~~~ ~~~~~ ~~~ ~~~ mer, ~~’~~~~~~~~~~ ~~~~~~~~~. ~~~ ~~~~ ~~~~~~ ~~~~ ~~~ ~~~~~~~, dans ~~’~~~~~~~ ~~~ ~~~~ genoux : il en existe ~~~~ ~~~~~~~~ ~~~ ~~~~~~~ ~~~ ~~~~ ~~~~~~ ~~ ~~~~~~~~. ~~~ ~~~~~ ~~~~~~~~ certain Jeune Pâtre (je ~~~~~~) ~~~ ~~~~~~ ~~~ ~~~~~ ~~~~ ~~~~~~~~~ ~~~~~ ~~~~~~~ ~~~~~~ ~~~~~ ~~~~ ~~~~~~~~~~~~~~. Du même artiste ~~~ ~~~ ~~~~~~~ ~~~ ~~~~~~~~~ ~~’~~~~ ~~~~~~~~~~~ ~~~~~~~~~~, ~~~~ ~~~ ~~~~~ ~~~~~~~ ~~~~~~~~ ~~~~~ ~~~~~ ~~~~~~~~~~~ ~~~~~~~, ~~~~~ ~~~ ~~~~~~~~ ~~~~~ ~~~ ~~~~~~ ~~~ ~~’~~~~~~~ ~~~~~~-~~~~~, ~~ Nîmes. Mais comment ~~~~~~~~~~~~~~ ~~~~~ ? ~~~ ~~~ ~~~~~~~~ ~~~~ ~~~~~~~~~~~~~ de La ~~~~~~~ d’Achille, ~~~ ~~~~~~~~~~~, ~~~~~ ~~~ ~~~~~~~~~~~ ~~~~~~~ ? ~~~~ ~~~~~~~~~~ du Gai Pied seraient ~~~~~~~~~~, ~~’~~~ ~~~~~ ~~~~. ~~~ ~~~ ~~~~~~ qu’à eux, car ~~~~~ ~~~~ ~~~~~ ~~~~ ~~~~~~~~ ~~~~~ ~~~ ~~~~ ~~~~~~.


Ai‘ta! » Dilennidi ha dilennadezed, hejit ho revr !\nVideo Ai’ta! e manif Kemper – 13/03/2021, 6000 den mennet evit hor yezh !\nUr sapre manifestadeg zo bet evit ar brezhoneg e Kemper d’an 13 a viz Meurzh 2021. A-bouez eo deomp degas da soñj ar pezh zo ezhomm evit hor yezh bremañ. Poentoù resis, a zo tu lakaat e-plas buan gant Rannvro Breizh hag ar Stad C’hall.\nYoul zo gant Pobl Breizh: 2 000 den o vanifestiñ e Brest d’an 20 a viz C’hwevrer, ouzhpenn div wech muioc’h e Kemper teir sizhun goude (6000). Ha kreskiñ a raio ar goulenn sokial er Vro. D’hon dilennidi ha dilennadezed da blantañ ‘barzh bremañ, da lakaat Pariz da blegañ, ha da lakaat ar prezegennoù da zont da wir. Pet dilennad PS, LR, LREM, LFI, Komunour… ne souten ket ar brezhoneg da vat (budjedoù mezhus evit ar brezhoneg, forfed skol ne vez ket paeet da Ziwan, panellerezh hep brezhoneg, ezvezant eus ar breujoù pa ‘vez ret votiñ lezennoù evit hor yezhoù minorelaet…).\nGoulenn a ra Ai’ta!:\n1) Gant holl deputeed ar Vro votiñ evel m’emañ ar c’hinnig lezenn douget gant Paul Molac er breujoù d’an 8 a viz Ebrel evit:\n– Ma vo anavezet el lezenn an deskadurezh dre soubidigezh (Diwan, Calandreta, Ikastola, hentennoù publik…);\n– Arc’hantaouiñ Diwan ha rediañ ar c’humunioù da baeañ ar forfed skol da Ziwan;\n– Hollekaat an deskadurezh divyezhek;\n– Hollekaat ar panellerezh divyezhek;\n– Aotreañ an anvioù “rannvroel” (afer Fañch).\nTestenn ar c’hinnig lezenn: https://www.assemblee-nationale.fr/dyn/15/textes/l15b2548_proposition-loi\n2) Gant ar c’huzul rannvro:\n– Lieskementiñ dre 10 budjed ar rannvro gouestlet d’ar brezhoneg, ha tremen eus 0,48% da 5% eus budjed ar rannvro evit tizhout 20 € / annezad / bloaz, e-giz ma vez graet er broioù a lak ur politikerezh yezh e-plas hag a zegas disoc’hoù (Bro-Gembre, Katalonia);\n– Lakaat implij ar brezhoneg e-touez ar c’hriterioù dibab evit ar yalc’hadoù roet d’ar strollegezhioù, embregerezhioù ha kevredigezhioù, evit kement raktres a zo;\n– Lakaat implij ar brezhoneg gant an embregerezhioù e-touez ar c’hriterioù dibab evit ar marc’hadoù foran;\n– Lakaat kemennadennoù dre gomz e brezhoneg er rouedad Breizh Go;\n– Bountañ hardi, ha kreñv evit sevel ur gwir chadenn publik rannvroel lec’h ma vo 50% eus an abadennoù e brezhoneg (war mod ViaStella e Korsika),\n“On fait le job” a oa bet lavaret gant Loïg Chesnais-Girard.\nPell emañ Yann eus e gazeg koulskoude!\nRet eo da Rannvro Breizh diskouez ar skouer. Kalz kreñvoc’h e rank politikerezh yezh ar rannvro bezañ evit ma vo tu saveteiñ hor yezh, teñzor bedel an denelezh.\nUr c’heñver nerzh a zo ret kas da benn ivez gant ministrerezh an deskadurezh Stad evit ma vo sinet a-raok an dilennadegoù o tont e miz Mezheven, ur c’henemglev gant palioù uhel etre prezidant Rannvro Breizh ha kentañ ministr ar Stad C’hall. Bez e ranko ar gevrat-se kreskiñ an niver a bostoù divyezhek er genstrivadeg da vezañ skolaer da 50% eus an niver a bostoù a-benn 3 bloaz (20% hiziv an deiz).\nBrezhoneg yezh Ofisiel!\n« Da Gemper ‘vit ma plego Blanquer!\nBetek an trec’h! »


Pase poent eo kempenn hag adfichañ brav Iliz Benac'h - Google maps\nDiffusion du mercredi 24 avril 2019 Durée : 12min\nKomzet e oa bet ganeomp gant ur souderez, aes dezhi kavout labour ! Diaesoc'h eo avat evit maer Benac'h kavout arc'hant a-benn kempenn iliz e barrez. Hag al lec'hienn internet nevez stal.bzh a renabl an holl stalioù lec'h ma vez komzet brezhoneg.\n1800 post-labour da bourveziñ e bed an industriezh e Penn-ar-Bed\nMil eizh kant post-labour a zo da bourveziñ 'barzh dachenn an industriezh e Penn ar Bed. Betek diryaou da noz eo aozet ur forom er Gapusined e Brest gant unvaniezh an industriezhioù ha micherioù ar minterezh. Labourat ar metal a zesach muioc'h-mui a dud. Pennad-komz gant Klervia bet stummet da vont da souderez. Kavet zo bet aes ganti ul labour.\nGoulenn arc'hant digant LVMH hag ar familh Pinault raio maer Benac'h 'benn saveteiñ e iliz !\nArc'hant forzh pegement a zo bet rastellet dija 'benn kempenn iliz veur Pariz. Met kalz diaesoc'h eo evit kempenn hag adsevel ilizioù ha chapelioù ar vro. Iliz kumun Benac'h, ksotez Gwengamp, zo o kouezhañ. Ezhomm vo moarvat deus ur milion a euroioù. Fañch Marrec, maer Benac'h zo gant ar soñj sevel ur c'halv arc'hant war internet ha goulenn arc'hant digant LVMH pe ar familh Pinault. N'eo ket tre ar memes jeu e Pariz hag e Benac'h emezañ. Ha ma ne vo ket kavet arc'hant gantañ e vo ret marteze distruj an iliz-mañ...\nStal.bzh : renabliñ ar stalioù lec'h 'vez komzet brezhoneg\nLiammañ ekonomiezh ha brezhoneg, setu pal al lec'hienn hag an arload Stal.bzh hag a vo roet lañs dezho d'an eizh a viz Even 'toug Gouel Broadel ar Brezhoneg. Ar stalioù a c'hell emezellañ 'vit netra, e doare ul levr pajennoù melen. Ar pratikoù deus o zu a c'hello gouzout dre ur gartenn, e pelec'h 'vez stal-mañ-stal oc'h ober gant ar yezh. Gwenneien a vank c'hoazh 'benn diorren stal.bzh, setu 'pezh a zipleg Divi Kerneis. Teñzorer eo eñ 'barzh ar gevredgiezh Mignoned ar Brezhoneg hag a zo e penn ar raktres. Klevet zo bet ivez ar vreudeur Gueguen o terc'hel ar stal bara Pains et Kouign.


Pajenn:Riou - Troiou-kamm Alanig al louarn I.djvu/57 - Wikimammenn\nPajenn:Riou - Troiou-kamm Alanig al louarn I.djvu/57\nlogodennouigou-se, peogwir ne vevent ket diwar va c’houst. Neuze, Lip-e-Bao a zirollas da c’hoarzin goap ouzin ha da lavarout ne oan nemet eur genaoueg. Setu, roue galloudek, ar pez am boa da ziskleria d’eoc’h. Bremañ, ra vezo graet hervez ho polontez. C’houi eo ar mestr hag eur paour kaez louarn a zo dic’halloud dirazoc’h. Ma plij ganeoc’h barn ac’hanoun d’ar maro, e klevin ho parnedigez, gant doujañs. Va enebourien a vezo laouen-bras, bezit sur, met va maro ne vezo ket eur maro just ».\nTourter n’en em gavas ket e-unan nemetken e palez ar roue o libuna e glemmou. Job, ar bleiz, a oa deuet ivez gant e gerent hag e vignoned, ha Lom, an arz, ha loened all : Skouarneg an azen, Lammig ar c’had, Chiboudig ar c’hi bihan, Diskrogner ar c’hi-dog, Lamm-da-Laez ar c’havr, Barodeg an bouc’h, Dipadapa ar gwiñver, Frimist ar gaerell ha Gwennig an erminig. Izidor ar c’hole a zeuas abred gant ar marc’h Bichar. Goude e tegouezas al loened gouez : Korneg ar c’haro, Lagadflour an heizez, Lostigloan ar c’honikl, Urkun an houc’h-gouez, Astenngouzoug ar c’houibon, Raka ar gegin, Yann ar frilouz, e bez mell mic’hienn ruz a-istribilh ouz e fri, hag oc’h ober ar rod gant e lost, Stroaleg an houad, Marjan ar waz, ar c’henaoueka hini eus gwazi ar vro, Duard ar vran lontek hag ar big Begaraok, ha kalz loened ha laboused all d’o heul. En o zouez e weled Kokoriko ar paour kaez kilhog gant an nebeut poñsined a chome eus e diad bras. Glac’haret-kenañ e oa, ha droug a\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/57&oldid=143428 »


aesoc'h - Wikeriadur\nDiwar anv-gwan aes hag an dibenn-ger -oc'h.\naesoc'h /ˈɛsːɔx/ (furm vihanaat : aesoc'hik)\nDerez-uheloc'h an anv-gwan aes\n[...], a-benn suraat dezhi hec'h-unan ur retred aesoc'h ha disoursi. — (Pêr Denez, Glas evel daoulagad c'hlas na oant ket ma re, Al Liamm, 1979, p. 67.)\n— Tra. Pizaoted bro Filipin a zo aesoc'h da sevel er vro. Digamambreoc'h eget re Europa int. — (Goulc'han Kervella, Brezel ar Rigadell, Al Liamm, 1994, p. 53.)\nEn trede noz e kavas e hent kalz aesoc'h, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 220.)\nbezañ aesoc'h da ub\nEno oa aesoc'h dezhañ en em guzhat, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 21.)\nEasoc'h c'hoaz oa dign mont dreist ar voger. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 40.)\n— Me 'zo o vont da bignat, emezan da Nounig ; met easoc'h e vefe d'in tenna va zaol, ma vije ledet eun dra bennak dindan ar wezenn evit souplât va lamm. — (Ivon Krog, Eur Zac'had Marvailhou, Buhez Breiz, Kemper, 1924, p. 119.)\n— « Ha gwelloc'h en deus kavet Herri en em veuziñ eget en em stagañ ouzh ar groug : aesoc'h e oa dezhañ... » — (Jakez Riou, An Ti Satanazet, Skridoù Breizh, 1944, p. 86.)\nE-giz-se eo aesoc'h dezhañ chom hep gwelout ! — (Abeozen, Pirc'hirin Kala-Goañv, Al Liamm, eil emb. 1986, p. 18.)\nAesoc'h eget :\n— [...]. Evidon-me, selaou, me 'gav ez eo easoc'h klask eur vi eget n'eo tapout al loar da zibri. [...] ? — (Ivon Krog, Eur Zac'had Marvailhou, Buhez Breiz, Kemper, 1924, p. 20.)\nNetra aesoc'h koulskoude eget sevel ur pemoc'hig ha ne ra fed ebet nemet ouzh e gof ! — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 78.)\n[...] : pa ne oa ket mui plas, e prene un arbell all, ar pezh a oa aesoc'h d'e galon eget dispartiañ diouzh lod eus e gelaouennoù. — (Pêr Denez, Glas evel daoulagad c'hlas na oant ket ma re, Al Liamm, 1979, p. 16.)\n— [...]. Sot ec'h en em gavas diouzhtu war-lerc'h rak anaout a rae seurt tiez koad ha n'oant ket aesoc'h eget ar re all da loskiñ. — (Goulc'han Kervella, Brezel ar Rigadell, Al Liamm, 1994, p. 37.)\nAesoc'h evit :\nAesoc'h-aesañ : muioc'h-mui aes\nAesoc'h a se :\nNeuze he magerez hag he merc'h a lavaras d'ezi mont ganto en eun tu pe du eus al lestr evit gallout êsoc'h a ze strinka er mor ar pez a rea poan d'ezi. — (G. MILIN, Gwechall-goz e oa..., Kemper, 1924, p. 15.)\n[...] ha pa santas hemañ oc'h esae lakaat e vrec'h dindan e c'hroñj-eñ dre dreñv e gein evit e sachañ aesoc'h a se, e teuas a-benn d'ober un dro grenn, [...]. — (Jakez Konan, Lannevern e kañv ha danevelloù all, Al Liamm, 1980, p. 61.)\nMarvet oa tud Marianna ha ne rae ar plac'h nemet aesoc'h a se he fenn hec'h-unan. — (Abeozen, Pirc'hirin Kala-Goañv, Al Liamm, eil emb. 1986, p. 40.)\n— Aesoc'h a se, eme an trede, sevel un ti nevez. — (Goulc'han Kervella, Brezel ar Rigadell, Al Liamm, 1994, p. 9.)\nEzetoc'h (Aesoc'h) eo plegañ ur blantenn\nEvid ur wezenn. — (Jules Gros, Le trésor du breton parlé Troisième Partie, 1974, p. 306.)\ngalleg : plus aisé(e)(s) (fr) (que)\ngalleg : plus facile(s) (fr) (que)\nAdtapet diwar « https://br.wiktionary.org/w/index.php?title=aesoc%27h&oldid=277959 »\nKemmoù diwezhañ degaset d'ar bajenn-mañ d'an 20 Eos 2018, da 05:57.


Kreiz bourc'h Llangurig.\nLlangurig zo ur gêriadenn hag ur gumuniezh eus Kembre, e kornôg Powys. Emañ war lez ar stêr Gwy, er c'hreisteiz da Llanidloes.\nKontañ a reer ez eo Llangurig ar gêriadenn uhelañ a zo e Kembre (300 m a uhelder). Annezet e oa gant 723 a dud e 2011.\nGouestlet eo an iliz-parrez da sant Curig, a veve er Vvet kantved marteze. Hervez ar richenn e voe savet ur peniti gantañ el lec'h-se. Roet e oa bet un tamm douar dezhañ evit se gant tri mab Maelgwn Gwynedd, Ceredig, Mael ac Arwystl, hag a oa o domanioù (Ceredigion, Maelienydd hag Arwystli) o kejañ an eil gant egile e-kichen Llangurig (daoust m'emañ Llangurig e-unan en Arwystli).\nAdtapet diwar « https://br.wikipedia.org/w/index.php?title=Llangurig&oldid=1667341 »\nKemmoù diwezhañ degaset d'ar bajenn-mañ d'an 12 Her 2015, da 10:52.


Pajenn:Le Clerc - Ma beaj Jeruzalem, 1902.djvu/296 - Wikimammenn\nPajenn:Le Clerc - Ma beaj Jeruzalem, 1902.djvu/296\ngant dour ar Jourden. N’euz d’ober evit se nemet skuilhan eun daken bennag anean ’barz an dour-bade.\nMe ma-unan na zistroin ket d’ar gær hep kas ganin eur bannac’hik dioutan. Rak goud a ran na oufen ket ober d’am c’hoar brasoc’h plijadur evit badei gant an dour-ze, en Iliz Kervorc’h, ar bugel eman o c’hortoz.\nAllo ! mad ! setu ma speret, an ibilh ’zo anean, æt adarre da Vreiz. Koulskoude ma karje bean gant ’pez a ziskoue d’ean ma daoulagad, e kavfe aman, war vene ar Gwe Oliv, peadra d’hen delc’hel a-gær.\nKen aliez a dra a weler ac’han ! Ha laret c’hoaz am ije c’hoant da welet muioc’h ! Ya, duont a dre d’an tosenno, eun neubeudik tostoc’h *eget ar Jourden, en em guz eur gær a vije eun dudi ’vit ma daoulagad kouean warni : kær pe gentoc’h kærik Jeriko.\nMes n’o deuz nemet gortoz eun tammik, hag o defo o *goalc’h. Arc’hoaz, mar be bolante Doue, ec’h efont di — ha me gante. Arc’hoaz e tlean mont di da gousket.\nDiabarz eun iliz Russian. — Jeruzalem, dindan heol-kreiste, gwelet euz hent Betfaje.\n’Rauk disken euz mene ar Gwe Oliv ec’h an d’ober eur weladen d’eun iliz russian, eman he zour aman ’uz d’in,\n↑ Eur barrouz eus bro Wengamp.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/296&oldid=108570 »\nKemmoù diwezhañ degaset d'ar bajenn-mañ d'an 29 Gwe 2017, da 14:33.


Agnes Merania - Wikipedia\nAgnes Merania, pe Agnes Andechs (1180 -1201 e Poissy), a oa ur briñsez eus Merania, pried ar roue gall Fulup II an Aogust. Merc'h e oa da Berthold IV Merania, dug Merania, ha da Agnes Wettin, anvet ivez Agnes Rochlitz.\nGoude marv e bried Isabelle de Hainaut ec'h addimezas Fulup II an Aogust e 1193 da Ingeborg Danmark. N'ouzer ket perak e kemeras heug ouzh e wreg adalek an deiz goude an eured hag e klaskas dizimeziñ diganti.\nD'ar 1añ a viz Mezheven e teuas Agnes Merania da vout trede pried ar roue gall Fulup II an Aogust.\nTri bugel he deus bet:\nAdtapet diwar « https://br.wikipedia.org/w/index.php?title=Agnes_Merania&oldid=1767375 »\nKemmoù diwezhañ degaset d'ar bajenn-mañ d'an 31 Eos 2017, da 19:19.


Pauline Johnson - Wikipedia\nEmily Pauline Johnson, anavezetoc'h evel Pauline Johnson pe evel Tekahionwake, hec'h anv indian (10 a viz Meurzh 1861 – 7 a viz Meurzh 1913), a oa ur skrivagnerez eus Kanada e dibenn an XIXvet kantved. Brudet eo he barzhonegoù, displeget ganti he-unan, hag a veul hêrezh Amerindianed Kanada. He zad a oa ur penn meuriad Mohawk (Kanien'kéhaka), tra ma oa Saozez he mamm. Unan eus he brudetañ barzhonegoù eo The Song my Paddle Sings.\nEmbannet e voe barzhonegoù Pauline Johnson e Kanada, er Stadoù Unanet hag e Breizh-Veur. En he amzer e voe lennet kalz he skridoù ha bez' e voe Pauline Johnson unan eus ar skrivagnerien o deus diazezet lennegezh saoznek Kanada. Kollet he doa un tamm brud goude he marv, met abaoe dibenn an XXvet kantved ez eus kalzik a dud adarre a zo troet gant he skridoù. Embannet e oa bet un dastumad anezho e 2002.\n↑ Pauline Johnson Archive: Tekahionwake, "Tekahionwake: an Indian Poetess in London", Archives and Research Collections, McMaster University.\nAdtapet diwar « https://br.wikipedia.org/w/index.php?title=Pauline_Johnson&oldid=1726214 »\nKemmoù diwezhañ degaset d'ar bajenn-mañ d'an 7 Du 2016, da 16:42.


Brezhoneg war lec’hienn L’Équipe ?\nAccueil / Degemer / Lec'h / Bro C'hall / Brezhoneg war lec’hienn L’Équipe ?\nMaxime TOUZE 6 April 2017\nBiskoazh kemend-all ! Brezhoneg war lec’hienn L’Équipe. Sed aze ar pezh a zo bet gwelet e abadenn ziwezhañ Bali Breizh. Pedet e oa Christian Gouerou, kazetenner e Ouest-France. Lakaet e oa bet ar gaoz war ar brezhoneg er c’hazetennoù. Ha skignet ez eus bet ur gelaouadenn diwar-benn ar c’heloù-mañ : ar gazetenn L’Équipe he deus c’hoant da lakaat pennadoù e brezhoneg war he lec’hienn !\nUr goulenn ofisiel zo bet kaset da Ofis publik ar brezhoneg evit goulenn diganto ober al labour treiñ. Ar pezh o dije kinniget neuze eo embann pennadoù rentañ-kont krogadoù ar skipailhoù breizhek e galleg hag e brezhoneg war o lec’hienn. An dud o defe ar choaz etre an div yezh evit lenn anezho. An dra-se a vefe evit ar c’houlzad 2017-2018. A-du emañ an Ofis evit ober al labour-se daoust ma vo ret dezho en em aozañ rak ret e vo dezho skrivañ buan a-walc’h e-kerzh an dibennoù-sizhun evit ma vefe embannet er memes koulz pe nebeut goude ar re e galleg.\nEntanus ha plijus eo gwelet ar pezh he deus c’hoant da gas da benn ar gazetenn vroadel-mañ. N’eo ket ar wech kentañ e reont ar striv da lakaat brezhoneg e-barzh o c’hazetenn, e 2009 da geñver ar gourfenn kentañ etre Roazhon ha Gwengamp, ha teir-fajenn c’holo disheñvel e 2014 evit ar replay etre an daou skipailh. Trugarez dezho !\nEmichañs e vo broudet kazetennoù all d’ober kemend-all, ha n’eus ket ezhomm mont re bell, kazetennoù ’zo eus Breizh, Ouest-France en o zouez, o deus kalz labour d’ober war an dachenn-mañ…\nShare the post "Brezhoneg war lec’hienn L’Équipe ?"


Euz perzh Kevre Breizh - [Gorre ha Goueled]\nfrançais : De la part de Kevre Breizh\nKavout a rit amañ dindan un teuliad resevet eus perzh Kevre Breizh hag a aozo e 2013 ur c’holok diwar-benn dazont yezhoù Breizh hag ar politikerezh da ziorren evito.\nDEOMP DE’I 2013\nevit adperc’hennañ hor yezh\nDeomp De’i, ar vanifestadeg aozet an 31 a viz Meurzh gant Kevre Breizh he deus graet berzh : frouezhusoc’h eo c’hoazh an disoc’h dre ma ‘z eus bet manifestadegoù all e pep korn eus Bro-C’hall. Ouzhpenn an 12 000 a dud e Kemper, ez eus bet kontet 48 000 den etre tout ar rannvroioù, pezh a ra war-dro 60 000 a dud.\nAr pezh a gont, hiriv, eo mont pelloc’h ha chom hep koll al lusk roet gant ar vanifestadeg. Ouzhpenn-se, ez eo bet kemmet an endro politikel e Bro-C’hall. Dilennet eo bet ur prezidant nevez en deus embannet bezañ a-du gant ar yezhoù rannvro, ha dilennet da heul e penn ar Parlamant kannaded eus e du : kement-se a zegas ur chañs deomp da welout an traoù o vont war an tu mat, gant ma ouzimp penaos tennañ gounit diwar an degouezh-se.\nAbalamour da-se, en deus emvod meur Kevre Breizh votet a-unvouez evit aozañ devezhioù preder, a vo anvet : DEOMP DE’I 2013.\nadperc’hennañ ar yezh. Daoust hag an divyezhegezh eo ur pal ?\nPrederiadennoù diazez a welomp hiziv :\n1) Ret eo sevel ur bilañs eus pezh a zo bet cheñchet er gevredigezh : komz brezhoneg 30 vloaz ‘zo, n’eo ket komz brezhoneg hiriv. An endro politiket ha kevredigezhel ne oant ket ar memes re hag hiriv, hag ar sell o devoa ar vrezhonegerien ouzh o yezh kennebeut. Hag-eñ n’omp ket chomet war brederiadennoù a oa mat dec’h, nemet ne glotont ket mui gant hor bed?\n2) Ar brezhoneg hag ar gallaoueg. Diazezoù ar stourm a rank bezañ heñvel evit an div yezh : war an intrudu sokial hag ar gevredigezh eo e saver ur yezh, rak ar yezh zo stag ouzh ar gevredigezh. Seul vuioc’h e vez tud o stourm, seul uheloc’h e vo live an arc’hadennoù. N’eus tu da c’hounit netra ma soñj deomp e vo ar galloudoù o tivizout evit ar bobl war dachenn ar yezh.\nDa bep yezh he hent : pezh zo mat evit an eil yezh, n’eo ket mat evit eben. Ar vrezhonegerien hag ar c’hallaouegerien n’int ket erruet e memes poent (koulz hag an euskaregerien hag ar gatalanegerien).\nAr ger-stur eo “adperc’hennomp hor yezh”, pep hini en e yezh, ent-fetis, ha ket ent “teorikel” en hon div yezh.\n3) Breujoù yezhoù Breizh int, ha n’int ket breujoù ar sevenadur. Hor sevenadur n’emañ ket kement en arvar hag ar brezhoneg pe ar gallaoueg. Met dre ar sevenadur eo e vev ur yezh, ha ret mat eo stagañ ar yezh ouzh ar sevenadur. Penaos eta implij ar brezhoneg e kement degouez eus hon oberioù sevenadurel ?\n4) An treuzkas : treuzkas istor ar stourmoù, ar gevredigezh. Tresañ hor sell war ar brezhoneg pe ar gallaoueg; hep anaoudegezh eus an amzer dremenet, e vo diaes kenañ sevel un dazont. Ar pezh hon eus gounezet a zo diazez ar pezh a vo tu deomp gounit.\n5) Kas hor preder war-raok e liamm gant an dilennidi, forzh peseurt live e vefent, rak labourat a reont ganeomp-ni, ha llod anezho a zeu eus hor metoù kevredigezhel. Met peseurt kiriegezh a zo gant pep hini ?\n6) Peseurt oustilhoù hon eus savet evit adperc’henniñ hor yezh ? Daoust hag efedus int c’hoazh ? Petra o deus degaset ? petra a vank evit ma vefent efedus ?\nA-raok termeniñ kement lod eus ar preder, ez eo ret ober ur bilañs eus pezh a zo. Gervel a reomp kement hini a gav dezhañ ez ez eo pouezus reiñ un dazont d’hor yezh da gas deomp ur pennad gant e brederiadennoù war bilañs an emsav a-vremañ. Mat e vefe kas ar pennad-se a-raok ar 15 a viz Gwengolo da Gevre Breizh. Evit ar bilañs sifret, e vo gwelet gant Ofis ar brezhoneg. Ho preder eo a c’hortozomp.\nUr sintezenn a vo graet goude gant an holl destennoù kaset deomp, ha diwarno eo e vo kaset pelloc’h ar preder war an amzer dazont, e-kerzh devezhioù DEOMP DE’I 2013, a vo dalc’het hervez an deiziadur-mañ:\nkas ar pennadoù evit al lechienn da : kevre.breizh orange.fr\nEcrire à : kevre.breizh\n: evit ar 15 a viz Gwengolo 2012\nBreujoù, eskemmoù e Karaez, d’ar 19 hag 20 a viz Genver 2013\n- Diskleriadur/kelaouiñ : d’an 9 a viz C’hwevrer 2013\nUl lechienn nevez DEOMP DE’I a vo digoret hepdale evit aesaat an eskemmoù-se.\nAn tañva er skolioù en arvar\nDegemer al lec’hienn | Darempred | Steuñv al lec’hienn | Kevreañ | Stadegoù al lec’hienn | Gweladennerion : 322 / 23015


CD Bulgarian folk music (Horo orchestra Rousse) : Prenañ dre AlbumTrad.com\nArzour: Horo orchestra Rousse\nAnv: Bulgarian folk music\nDeuet er maez e: 1994\nLabell: Gega new\nPadelezh en holl: 60'22\nHag ouzhpenn: Enporzh Bulgari\nNorzh bro-vBulgari zo ur bastell-vro mesket enni balkaniz ar c'horn-bro ha Thrased deuet eus ar Reter. Ha pa veze ar vro dindan an Durked zoken, e oa chomet an Donav ul liamm etre Europa ar C'hreiz hag Europa ar Reter. Setu perak o deus graet evit ar wezh an eil gant egile hag eskemmet atav. Santet vez hiziv c'hoazh.\nAn dibarelezhioù-se a glever penn-da-benn an albom-mañ eus laz-seniñ "horo" gêr Rousse. Vassil Purvanov a zo en e benn : emañ o tont eus Lom, ur gêriadenn vihan war ribl an Donav, e gwalarn ar vro. An dra-se a zispleg pegen pouezus eo dibab an tonioù a ya d'ober roll-tonioù ar strollad. Aet eo Vassil diwar e stummadur klasel evit en em reiñ penn-da-benn d'ar sonerezh hengounel (un diplom eus skol-sonerezh uhel Sofia en deus war ar glarinetenn).\nSetu perak eo bet o krouiñ ar strollad-mañ, a lakaer e-touez ar re wellañ evit Bulgari an Norzh. Gouest eo bet da virout ur stil dibar daoust d'ar bloavezhioù o treiñ, hep en em leuskel da vezañ lonket gant al levezonioù a-vremañ.\nHoro orchestra Rousse - Sonerien\nVassil PURVANOV : klarinetenn, saksell, biniou bras, okarina\nIvailo PETROV : akordeoñs\nNikolai DESKOV : akordeoñs\nLyubomir HRISTOV : akordeoñs\nDimiter HODJEV : gitar\nYAVOR MINCHEV : gitar, tamboura (lourenn)\nDimiter PETROV : boud\nDimiter TSAPARKOV : klaouier\nPeter AVRAMOV : binviji dre daos\nStoyan YORDANOV : binviji dre daos\nBulgarian folk music - Bommoù da glevet


Gouren - Wikipedia\nDiwar-benn ar gouren dre-vras eo ar pennad-mañ. Ur pennad Gouren breizhek zo ivez.\nAr gouren a zo ur sport emgannañ a-zaou hag e bal dezhañ a zo da bep eneber diskar an eil hervez reolennoù termenet strizh. Ne c'heller implij nep arm nemet reoù an izili hag ar c'horf. Meur a zoare a vez kavet e pep bro ken he deus Breizh he hengoun dezhi (gouren breizhek) hag e vez meneget ar gouren e Breizh evel an hini nemetañ.\nLa lutte bretonne, Paul Sérusier, 1890-1891\nAr gouren libr a zo bet degemeret er C'hoarioù Olimpek e 1901.\nAr gouren gresian-ha-roman a zo nes d'ar gouren a veze pleustret en Olimpia e-pad ar C'hoarioù olimpek kozh hag e veze priziet gant Gresianed kozh p'en em gannent en noazh, met gwisket gant eoul olivez evit ma vije diaes kregiñ en izili ar gourener all.\nDaou stil gouren a vez kavet : ar gouren gresian-ha-roman m'eo difennet d'an emgannerien tapout krog el lodenn eus ar c'horf zo dindan ar gouriz hag ar gouren libr. Ouzhpenn-se e weler gourenoù m'eo difennet chom e gourvez (gourenoù ar broioù keltiek evel ar gouren breizhek hag ar gouren skosat) hag an darn vuiañ eus ar re all.\nPeurliesañ e vez pleustret ar gourenoù gant amatourien. Ar broioù o deus kaset d'ar C'hoarioù olimpek ar c'hourenerien wellañ a zo bet Iran, ar Stadoù-Unanet, Rusia, Bulgaria, Hungaria, Sveden, Finland ha Turkia.\n2 Gourenerien vrudet\nYağlı güreş (gouren ma implijer eoul, e Turkia)\nSchwingen (gouren pleustret e Suis)\nglima (gouren pleustret en Island)\nDre skeudenn e vez implijet ar verb gouren evit ar ster zo gant stourm enep un dra fetis pe difetis.\nInternational Federation of Associated Wrestling Styles (FILA) Lec'hienn ofisiel Kevread etrebroadel stiloù kevredet ar gouren\nAdtapet diwar « https://br.wikipedia.org/w/index.php?title=Gouren&oldid=1810221 »\nKemm diwezhañ d'an 7 Du 2018 da 14:09\nKemmoù diwezhañ degaset d'ar bajenn-mañ d'an 7 Du 2018, da 14:09.


Ar Grunge (a anver a-wechoù 'Son Seattle' pe Seattle sound) a zo un isdoare a 'n alternative rock a zeuas war-wel e-kreiz ar bloavezioù 1980 e stad amerikan Washington, tro-war-dro Seattle pergen. Levezonet gant ar punk hardcore, an heavy metal hag ar rock indie, ar grunge a naou dre-vras gant torgammoù kreñv, gitaroù-tredan, kanaouennoù leun a nerzh ha pozioù kounnaret. Stil ar grunge zo dibarek a-walc'h e-tal an doareoù sonerezh all eus ar rock: lous, gwisket fall, setu ar skeudenn a voe roet eus al luskad a-hed e brantad, dizedennet ma oa ul lodenn vras eus ar sonerion gant an neuz hag an arvest.\nLuskadoù kentañ ar grunge a grogas d'en em stummañ tro-dro d'al label lerc'hwez dizalc'h a Seattle Sub Pop e dibenn ar bloavezioù 1980. Dont a reas al luskad d'ober berzh er c'henwerzh el lodenn gentañ eus ar bloavezioù 1990, en abeg da enrolladurioù ar pladennoù Nevermind gant ar strollad Nirvana ha Ten gant ar strollad Pearl Jam. Berzh ar strolladoù-mañ a vountas brud an alternative rock hag a lakas ar grunge da vout unan eus an doareoù hard-rock anavezetañ eus ar mare. Neoazh, ul lodenn vat a 'r strolladoù grunge ne oant ket en o bleud gant o brud. Daoust ma'z eus bet divodet ur bern eus ar strolladoù grunge e dibenn ar bloavezioù 1990 e kendalc'h o levezon da vout pouezus war ar rock modern hiziv an deiz.\nAdtapet diwar « https://br.wikipedia.org/w/index.php?title=Grunge&oldid=1979090 »\nKemmoù diwezhañ degaset d'ar bajenn-mañ d'an 6 Meu 2022, da 19:55.


Kaozeal:Mîntchièrs - Wikipedia\nAn anv zo Minquiers en holl yezhoù, ha ne vo ket desket skrivet anezhañ en un doare all er skolioù brezhonek. Ha kemend-all zo gwir evit al lec'hanvioù normanek all. Ma vefe kendalc'het gant ar poell-se e rankfemp skrivañ en hevelep skritur an holl lec'hanvioù zo e Breizh-Uhel. Hepdon. Bianchi-Bihan 9 Her 2008 da 01:40 (UTC)\nHa brezhoneg vez komzet en Inizi angl-ha-norman? Ne gomprenan ket perak e komzez eus Breizh, nag izel nag uhel e vefe... Kavet em boa gwell sevel an holl bennadoù dindan o stumm orin lec'hel, dres evel m'eo bet graet evit lec'hioù Kernev-Veur hag Iwerzhon, da skouer.\nMe n'in ket betek keñveriañ normaneg ha yezhoù Iwerzhon ha Kernev-veur. D'am soñj eo reizh implij anezho dre m'int yezhoù kar, met kompren a rafen e vefe implijet saozneg en o lec'h. Bianchi-Bihan 9 Her 2008 da 08:43 (UTC)\nEvel-just ec'h eo e galleg/saozneg eo e vezont anavezet (a vezont) en darn vrasañ eus ar yezhoù (en holl n'eo ket, rak e jerzenezeg e vezont anavezet dindan r stumm implijet amañ). Anavezetoc'h a galz eo Kemper hag Montroulez dindan ar stummoù gallek (ofisiel) Quimper ha Morlaix.\nAr pennadoù fr:Quimper ha fr:Morlaix zo anezho dija e meur a yezh: amañ e m eus kredet kompren e oa ar wiki brezhonek. Bianchi-Bihan 9 Her 2008 da 08:43 (UTC)\nMa vefe kendalc'het gant ar poell-se e rankfemp skrivañ en hevelep skritur an holl lec'hanvioù zo e Breizh-Izel. Hepdon. Neal (Kaozeal) 9 Her 2008 da 06:16 (UTC)\nMarteze out gouest ivez da ginnig anviù gallek/saoznek evit pep roc'h er renkad-mañ ivez, kement hag ober? Rak ne welan ket perak e vefe ret galekaat anv ar renkad hep ober heñvel gant pep roc'h. Neal (Kaozeal) 9 Her 2008 da 06:19 (UTC)\nN'on ket troet a-walc'h gant ar reier c'hoazh evit ober. Met pa vin e vrezhonekain an holl anezho, sur ha n'eo ket martezz! Bianchi-Bihan 9 Her 2008 da 08:43 (UTC)\nRenket ar gudenn n'eus forzh penaos - meneget an anv gallek (brudetañ evit lod, sañset) e korf an destenn ha savet un adkas. Kudenn ebet evit kavout ar pennad neuze. Neal (Kaozeal) 9 Her 2008 da 06:55 (UTC)\nFuroc'h eo. Bianchi-Bihan 9 Her 2008 da 08:43 (UTC)\nAdtapet diwar « https://br.wikipedia.org/w/index.php?title=Kaozeal:Mîntchièrs&oldid=389559 »\nKemmoù diwezhañ degaset d'ar bajenn-mañ d'an 9 Her 2008, da 08:43.


Wikipedia:Kumuniezh/An davarn/sizhunvezh 17, bloaz 2022 - Wikipedia\nWikipedia:Kumuniezh/An davarn/sizhunvezh 17, bloaz 2022\n1 25/04/2022 — 01/05/2022\n1.1 Les prochaines étapes du processus du Code de Conduite Universel (UCoC) et de ses directives d'application.\n1.2 Adlakaat ar saozneg e lec’h ar galleg dre ziouer evit ar wikioù brezhonek\n1.2.1.1 Tikedennoù révocation\n1.2.1.2 Urzhiañ par pertinence\n1.2.1.3 Pajenn kaozeal supprimée ensemble avec la page associée evit ur motif\n1.3 Moliac’h / Fantasy / Fantastique\n1.4 Appel à candidatures pour les élections 2022 du conseil d'administration\n1.5 Infobox Unpenniezh\n1.6 Parlons des améliorations de l'interface ordinateur\n1.7 Coming soon: Improvements for templates\n25/04/2022 — 01/05/2022[kemmañ ar vammenn]\nSkrivañ un dra bennak er seitekvet sizhun eus 2022 | An davarn | sizhun a-raok — sizhun war-lerc'h\nLes prochaines étapes du processus du Code de Conduite Universel (UCoC) et de ses directives d'application.[kemmañ ar vammenn]\nMPossoupe (WMF) 25 Ebr 2022 da 10:11 (UTC)[respont]\nAdlakaat ar saozneg e lec’h ar galleg dre ziouer evit ar wikioù brezhonek[kemmañ ar vammenn]\nTamm ha tamm e teu gerioù ha frazennoù gallek en etrefas ar wiki.\nTikedennoù révocation[kemmañ ar vammenn]\nUrzhiañ par pertinence[kemmañ ar vammenn]\nPajenn kaozeal supprimée ensemble avec la page associée evit ur motif[kemmañ ar vammenn]\nSkrivet eo ar meziant MediaWiki e saozneg, ha troet war-lerc’h gant ar gumuniezh (pe gant kalz re nebeut tud eus ar gumuniezh, evit bezañ resisoc’h). Neuze e tlefe dont gerioù saoznek. Pell zo, avat, eo bet kinniget ober gant ar galleg dre ziouer er wikioù brezhonek, ha kadarnaet eo bet ar c’hemm daoust da eneberezh Fulup ha Y-M D. Neuze, pa n’eo ket troet ur ger pe ur frazenn, eo diskwelet e galleg.\nSetu perak e kinnigan adlakaat ar saozneg dre ziouer. Ne raio poan da zen ebet peogwir eo bet troet al lodenn vrasañ eus an etrefas dija, neuze ne vo gwelet nemet brezhoneg gant an dud nevez-deuet; ha kalz aesoc’h e vo kenderc’hel da dreiñ. Ne c’hell ket ur merour hen ober, ret eo goulenn ouzh an diorroerien. Met ret e vo diskouez kenasant ar gumuniezh: hep a-walc’h respontoù ne vo graet netra. Petra a soñj deoc’h?\nHervez kinnig. Huñvreüs (kaozeal) 25 Ebr 2022 da 12:12 (UTC)[respont]\nma c'hell sikour an treiñ. Lekemok (kaozeal) 25 Ebr 2022 da 19:44 (UTC)[respont]\nEvel-just --Kadwalan (kaozeal) 27 Ebr 2022 da 12:10 (UTC)[respont]\nDishual (kaozeal) 3 Mae 2022 da 16:11 (UTC)[respont]\nPet mouezh a-du a vefe a-walc'h ? --Kadwalan (kaozeal) 29 Ebr 2022 da 11:18 (UTC)[respont]\nRet eo diskouez kenasant ar gumuniezh, ne soñj ket din ez eus ur reolenn resisoc’h. Evit poent n’eus nemet teir: gallout a rafe bezañ re nebeut, ’m eus aon. Huñvreüs (kaozeal) 29 Ebr 2022 da 11:58 (UTC)[respont]\nRankout a ran lavarout on souezhet, met petra ober… Neuze ez aio an droidigezhioù da vreinañ tamm ha tamm. Klasket am eus. Huñvreüs (kaozeal) 3 Mae 2022 da 06:48 (UTC)[respont]\nDav eo plegañ gant degouezh ar wiki-mañ : nebeud a vouezhioù a vez alies... Ma vez ret gedal ar re all ne gasimp tra war-raok. Embannet eo bet, teir mouezh a-du dija, ma fell d'unan enebiñ en dije gellet ober dija. Din-me eo mat da gas war-raok. Lekemok (kaozeal) 3 Mae 2022 da 07:18 (UTC)[respont]\nPeurliesañ eo digudenn kaout nebeut a vouezhioù, met er wech-mañ e ranker mont dirak an diorroerien hag, emichañs, a-enep an den en deus kaset ar c’hemm davet ar galleg. Ouzhpenn-se e ranker aozañ ur goulenn kendeuziñ (merge request, n’ouzon ket penaos e vez lavaret e predereg) hag ober war he dro, diaesoc’h hag hiroc’h eo evit al lodenn vrasañ eus ar goulennoù teknikel. N’on ket sur e talv ar boan hen ober mard eo ken aes lavarout din n’am eus ket un diazez solut a-walc’h evit ma vefe asantet. Huñvreüs (kaozeal) 3 Mae 2022 da 08:32 (UTC)[respont]\nYa, simploc'h hag onestoc'h eo ober gant ar yezh orin p'eo honnez a c'heller kaout fiziañs dibleg enni. --Ch. Rogel (kaozeal) 25 Mez 2022 da 21:32 (UTC)[respont]\nGwir o deus an IPoù da reiñ o ali ivez ?--2A01:CB08:8BB7:F100:2954:8CB7:CEB1:4BEA 3 Mae 2022 da 07:40 (UTC)[respont]\nYa. Digor eo ar rann, n’eo ket un dilennadeg. Huñvreüs (kaozeal) 3 Mae 2022 da 08:32 (UTC)[respont]\nVa ali hepken, n'eo ket dre ret hini ar re all : n'eus tamm diaezamant ebet din e vije roet o ali gant an implijerien IP. Mouezhiañ ne c'heller ket ober, met lavaret e soñj a c'heller ober atav. Lekemok (kaozeal) 3 Mae 2022 da 08:30 (UTC)[respont]\nKalz re soutil deomp :-). 2A01:CB08:8BB7:F100:FCB6:5D53:D2E1:1DA4 3 Mae 2022 da 09:08 (UTC)[respont]\nMarteze e vefe moaien da c'houlenn gant an implijerien a gemer perzh c'hoazh votiñ amañ gant ur gerig lakaet war o fajenn kaozeadenn ? N'on ket sur e teu pikol tud amañ ... --Kadwalan (kaozeal) 3 Mae 2022 da 09:50 (UTC)[respont]\nGra evel a gredes ober, chom a ra digor ar rann. Huñvreüs (kaozeal) 3 Mae 2022 da 11:19 (UTC)[respont]\nGallout a reer kas ur gerig d'an holl genlabourerien oberiant war ar bajenn stadegoù-se evit ar mizioù tremenet .--Kadwalan (kaozeal) 3 Mae 2022 da 13:47 (UTC)[respont]\n👍 Huñvreüs (kaozeal) 3 Mae 2022 da 15:12 (UTC)[respont]\nGraet em eus evit miz Ebrel ha miz Meurzh Kadwalan (kaozeal) 4 Mae 2022 da 14:41 (UTC)[respont]\npep hini e ali met evidon eo aesoc'h treiñ eus galleg war-eeun hep implij soazneg evel un trede yezh (n'eus ket ezhomm "Klask orin saoznek" ha n'eus ket ezhomm implij Special:SearchTranslations, aes eo da cheñch ar yezh en URL : MediaWiki:Right-bot/br -> MediaWiki:Right-bot/en pe MediaWiki:Right-bot/zh :P ). En tu-all, evit al lennerien e aesoc'h da gompren galleg eget soazneg, neketa ? A galon, VIGNERON (kaozeal) 3 Mae 2022 da 15:19 (UTC)[respont]\n@VIGNERON: Ya, pa ouzer anv ar bajenn (MediaWiki:Right-bot er skouer-mañ) eo digudenn. Met n’eo ket diskwelet an anv-mañ an etrefas, setu perak ez eus kaoz eus Special:SearchTranslations.\nevit al lennerien e aesoc'h da gompren galleg eget saozneg, neketa ? N’eo ket evidon peogwir on boazet labourat e saozneg, ha lakaat a ra diaes din ober gant ar brezhoneg. Peogwir eo ar brezhoneg ur yezh desket eo diaes din ober ganti pa vez galleg (ma yezh-vamm) en-dro. Anevezout a ran tud all evel-se.\nSeblantout a rez gouzout penaos ober gant ar benveg treiñ, neuze, sed amañ ur skouer. Evit poent e c’haller lenn marilh ar sil a-enep ar gwallimplij amañ: Dibar:Journal du filtre antiabus (pegen brav en ur wiki brezhonek). Ha gallout a rafes displegañ din penaos lakaat an dra-se e brezhoneg? Huñvreüs (kaozeal) 3 Mae 2022 da 15:44 (UTC)[respont]\n@Huñvreüs: n'eo ket faos... Gant ar c'hod yezh "qqx" vet kavet anv ar pajenn Mediawiki, da skouer https://br.wikipedia.org/wiki/Degemer?uselang=qqx Dibar:Journal du filtre antiabus n'eo ket troet e translatewiki.net (mont vont da glask ar restr setting pe n'ouzon ket petra c'hoazh). Evidon ivez vez aes kompren ar soazneg met sonjal a ran en darn vrasañ al lennerien (4 million gwel pep mizh). A galon, VIGNERON (kaozeal) 3 Mae 2022 da 16:05 (UTC)[respont]\nKalz nebeutoc'h a labour a vez o tremen dre ar saozneg pa gempenner pajennoù an etrefas dre ma kerzh atav un darn vras eus ar c'hod e saozneg amañ e-skoaz pa skrivfes ar c'hod e galleg ne labour ket mat peurliesañ. Abalamour da se e vez aesoc'h tremen dre ar saozneg da'm soñj. Ha torr-penn eo gwelet galleg bountet warnomp amañ ouzhpenn.--Kadwalan (kaozeal) 3 Mae 2022 da 16:20 (UTC)[respont]\nKavout a ran gwelloc’h treiñ diwar ar yezh orin, da lavarout eo ar saozneg, evit treiñ un droidigezh. A-üs am eus meneget ur skouer splann eus un droidigezh gamm: supprimée ensemble avec la page associée (ha gallek eo an dra-mañ?). Kalz aesoc’h eo treiñ Deleted together with the associated page, ur frazenn skrivet e saozneg yac’h. Huñvreüs (kaozeal) 3 Mae 2022 da 18:46 (UTC)[respont]\nKompren a ran e tisplij da lod gwelet tammoù galleg er Wikipedia brezhonek. Met daoust ha gouzout a ra an darn vrasañ eus an implijerien amañ saozneg ken mat ha galleg ? N'eo ket sur ; soñj am eus c'hoazh eus Implijer:Sad Edgar hag a lavare e oa reizh "Welcome at the Breton Wikipedia"... ;-). Galleg pe saozneg, ne ran ket kalz a forzh, ar pezh a gont eo lakaat brezhoneg e-lec'h ar yezhoù estren-se, ar c'hentañ ar gwellañ. --Llydawr (kaozeal) 4 Mae 2022 da 08:13 (UTC)[respont]\nA-du emaon evel-just evit ma tistrofemp d'ar saozneg hag evit meur a abeg. En ur c'heñver filozofel da gentañ-penn a lavarfen. Unan eus tuoù mat Wikipedia eo lakaat ar brezhoneg a-live gant holl yezhoù all ar bed. Rediañ ac'hanomp da dremen dre ar galleg a dalvez tennañ diganeomp hor statud a yezh leun. En ur mod eo adober ac'hanomp yezherien ur yezh rannvroel stag a-viskoazh ha da viken ouzh ar galleg. Ar gwir hon eus d'en em zieubiñ diouzh ar bed galleger ha, da'm meno setu aze unan eus pennabeg ar wikipedia brezhoneg. An eil tra en deus lakaet ac'hanon diaes eo eo bet forset ar galleg warnomp gant ur paotr eus Italia ma'm eus soñj mat just a-walc'h peogwir en doa-eñ divizet en hor plas peseurt yezh a oa mat deomp ha pehini ne oa ket. Padal ne oa ket bet goulennet cheñch ar yezh dre ziouer gant wikipedour brezhonek ebet. Unan eus arguzennoù meur an den-se a oa lavaret deomp e kreskfe hep mar an niver a dud o skrivañ pennadoù war ar wikipedia brezhoneg da heul e cheñchamant. Ne greden ket en arguzenn-se ha n'on ket bet dislavaret gant ar fedoù. N'eo ket kresket an niver a wikipedourien vrezhonek gant an diviz-se, a zo sur, met gwashañ pezh zo, digresket eo an niver a dud o treiñ an etrefas war ar pemdez gant an diaez m'eo bremañ gouzout petra zo da dreiñ rak diwar ar saozneg e troer ar c'hemennoù evel m'eo bet displeget uheloc'h. 3 zra mat d'ar saozneg neuze : lakaat ac'hanomp da vezañ emren diouzh ar bed galleg ha merañ hon aferioù ni hon-unan, bezañ gouest da gavout aes an troiennoù zo da vezañ troet hag ober war o zro, broudañ an dud da dreiñ muioc'h ha fonnusoc'h evit ma vo an etrefas ar sklaerañ posupl.--Fulup (kaozeal) 4 Mae 2022 da 12:20 (UTC)[respont]\nOberiant eo an den-mañ c’hoazh, hag emichañs e vo a-enep ar ginnig. Ne vo ket kalz amzer din er sizhun a zeu, neuze e kavan gwelloc’h gortoz betek ar 14 evit ober ar goulenn ouzh an diorroerien evit bezañ amañ da ober war he dro. Hag evel-se e vo amzer evit mouezhioù nevez. Huñvreüs (kaozeal) 4 Mae 2022 da 13:25 (UTC)[respont]\nEvit an hevelep abegoù displeget uheloc'h --Undenbennak (kaozeal) 12 Mae 2022 da 12:10 (UTC)[respont]\nGwell eo din un etrefas saoznek eget unan gallek.\nTamm-ha-tamm e c'heller e dreiñ e brezhoneg, met kalz labour zo : pa gliker war al liamm "Skoazell", da skouer, e vezer kaset d'ar bajenn-mañ ; pegeit evit treiñ an holl bennadoù a dizher dre ar bajenn-se hepken ?\nUn diskoulm a vefe sevel ur bodad-treiñ ; a-du on evit kemer perzh.\nВільна Україна! — Alan Dipode (kaozeal) 12 Mae 2022 da 16:22 (UTC)[respont]\nTrugarez d’an holl. Krouet am eus ar goulenn kendeuziñ. @VIGNERON: Kemmet am eus anvioù pajennoù ar sil a-enep ar gwallimplij ivez en ur goulenn kendouziñ all (asantet dija). @Alan Dipode: Sevel ur bodad-treiñ zo ur soñj mat-kennañ, gwelet a vo penaos ober. Huñvreüs (kaozeal) 13 Mae 2022 da 17:13 (UTC)[respont]\nA-du evel-just. Kaer hon doa bet tallañ gant Fulup poent zo bet e oa divizet lakaat galleg deomp. --Y-M D (kaozeal) 14 Mae 2022 da 14:18 (UTC)[respont]\nWar a seblant am eus kavet penaos degas en-dro ar re a oa aet kuit 😁. Donemat dit en-dro! Huñvreüs (kaozeal) 14 Mae 2022 da 14:45 (UTC)[respont]\n@Lekemok, Kadwalan, Dishual, VIGNERON, Llydawr, Fulup, Undenbennak, Alan Dipode, ha Y-M D: Evel a soñjen e fell da adlenner ar goulenn kendeuziñ gouzout hiroc’h (klikit war unresolved). Ma fell deoc’h displegañ ho soñj dezhañ e saozneg e c’hellit hen ober. Ne reer ket eno gant ar memes kont hag amañ, met gant ur gont diorroer. Pe gallout a rit skrivañ amañ, meneget am eus ar bajenn-mañ eno. D’am soñj e vefe ar muiañ ar gwellañ, nemet e ranker chom hep bezañ tagus. Huñvreüs (kaozeal) 14 Mae 2022 da 14:45 (UTC)[respont]\nKrouet em eus ur gont met n'ouzon ket e pelec'h respont er bajenn ... Kadwalan (kaozeal) 14 Mae 2022 da 15:16 (UTC)[respont]\n@Kadwalan: Gwir eo n’eo ket aes. Setu penaos ober, pe d’an nebeutañ penaos am eus graet, n’on ket boazet ober gant Gerrit e seurt ebet.\nKlik amañ evit bezañ kaset d’ar gaozeadenn.\nKlik war Reply e traoñ ar bajenn evit krouiñ ur brouilhed nevez.\nSkriv da gemennadenn. Klik war Save evit enrollañ anezhi.\nPa out prest da gas ar gemennadenn, pouez war douchenn A ar c’hlaouier (pegen aes da zivinout, neketa?).\nBremañ e c’hellez kas ar gemennadenn da vat.\nN’ouzon ket perak eo ken luziet, met e-giz-se emañ. A-benn nebeut e vo graet gant Gitlab, a zo kalz aesoc’h d’ober gantañ. Huñvreüs (kaozeal) 14 Mae 2022 da 16:58 (UTC)[respont]\nWar a-seblant oc'h deuet a-benn lakaat ar saozneg dre ziouer. Gourc'hemmenoù deoc'h. Undenbennak (kaozeal) 15 Mez 2022 da 08:23 (UTC)[respont]\nTrugarez! Ya, asantet eo bet. Ma fell dit treiñ e c’hellez krouiñ ur gont war [https://translatewiki.net/ Translatewiki] ha kregiñ ganti. Huñvreüs (kaozeal) 15 Mez 2022 da 08:36 (UTC)[respont]\nMoliac’h / Fantasy / Fantastique[kemmañ ar vammenn]\nImplijet eo ar ger moliac’h, e Rummad:Moliac'h, evit talvezout fantasy, ha n’eus rummad ebet evit fantastique. N’on ket sur eo reizh, war a seblant e talvezfe moliac’h kentoc’h fantastique, ha gallout a rafe ar ger fantasy chom evel m’emañ, hep bezañ troet, evel e galleg ha yezhoù all. Petra a soñj deoc’h? Huñvreüs (kaozeal) 26 Ebr 2022 da 10:16 (UTC)[respont]\nMoliac'h zo fantastique din-me ya. Fantasy zo mat din. Lekemok (kaozeal) 26 Ebr 2022 da 10:18 (UTC)[respont]\nMoliac'h zo termenet "prodige, merveille, conte" e Geriadur istorel ar brezhoneg gant R. Hemon, "prodige, merveille" e DEVRI, "darvoud pe zanevell varzhus" e Geriadur broadel ar brezhoneg, "merveille" e geriadur R. ar Glev. Abalamour da se e seblant din e tenn muioc'h d'ar "fantasy" (danevelloù moliac'hus me marzhus, gant strobinellloù, sorserien, majed, gobilined, elfed, erevent, unkorneged, bleizgarved) evit d'ar "fantastique" (darvoudoù iskis dreist-natur, digomprenus, skrijus, teuzed, hunvreoù, millhendalloù, dasorc'hidigezhioù, diaouled pe arc'houereed, traezoù deut da vezañ bev). En desped d'ar choaz graet gant Termofis d'ober gant ar ger moliac'h evit fantastique ha fantazi evit Fantasy. Kavout a ran gwelloc'h moliac'h(où) pe fantazi eta. --Kadwalan (kaozeal) 27 Ebr 2022 da 15:10 (UTC)[respont]\nSeblantout a rafe din moliac’h talvezout merveilleux neuze, pezh n’eo ket ar memes tra ha fantasy. Da skouer, Hansel ha Gretel zo ur gontadenn merveilleux, met Aotrou ar Gwalennoù zo un istor fantasy. Huñvreüs (kaozeal) 28 Ebr 2022 da 07:02 (UTC)[respont]\nYa, gwir eo eo klot gwell. Kavout a ran gwelloc'h fantazi evit fantasy avat. Hag evit "fantastique" e c'hallfemp mont da-heul ar wrizienn etrebroadel hag ober gant fantasteg/k. Kadwalan (kaozeal) 30 Ebr 2022 da 00:29 (UTC)[respont]\nMeul (meul, 1924), s. m., louange, répond au gallois\nmeul + -eriss. Meuliezh (molieh, 1716), s. f., prodige, de\nmeul + -iezh, identique au gallois mawliaeth. Meuliezhus\nAlbert Deshayes, Dictionnaire étymologique du breton, 2003, Le Chasse-Marée, Douarnenez, pajenn 508a.\nA galon.--2A01:CB08:8BB7:F100:D1B7:396D:C88D:D208 28 Ebr 2022 da 08:48 (UTC)[respont]\nMat e vefe goût petra vez graet eus an holl c'herioù-se e levrioù Diwan ivez --Kadwalan (kaozeal) 29 Ebr 2022 da 10:40 (UTC)[respont]\nN'ouzon ket ha kalz levrioù a vez embannet gant Diwan, met lod a zeu moarvat eus ti TES; Bianchi-Bihan (kaozeal) 29 Ebr 2022 da 10:42 (UTC)[respont]\nAppel à candidatures pour les élections 2022 du conseil d'administration[kemmañ ar vammenn]\nMPossoupe (WMF) 26 Ebr 2022 da 16:42 (UTC)[respont]\nInfobox Unpenniezh[kemmañ ar vammenn]\nGourc'hemennoù ha trugarez d'ar re o devoa kemeret perzh el labour talvoudus-mañ ! A galon.--2A01:CB08:8BB7:F100:9DDF:5725:D3F4:C209 27 Ebr 2022 da 09:05 (UTC)[respont]\nParlons des améliorations de l'interface ordinateur[kemmañ ar vammenn]\nNous espérons vous voir ! SGrabarczuk (WMF) (discuter) 27 Ebr 2022 da 13:12 (UTC)[respont]\nComing soon: Improvements for templates[kemmañ ar vammenn]\n-- Johanna Strodt (WMDE) 29 Ebr 2022 da 11:13 (UTC)[respont]\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_17,_bloaz_2022&oldid=2001657 »\nKemmoù diwezhañ degaset d'ar bajenn-mañ d'an 25 Mez 2022, da 21:32.


Mitte (Bezirk) - Wikipedia\nLec’hiadur 1añ arondisamant Berlin\nKarterioù ar 1añ arondisamant\nMitte a zo kentañ arondisamant Berlin (Bezirk). E-kreiz ar gêr emañ, ha savet eo bet e 2001 p’eo bet teuzet ar pastelloù-bro da heul : Mitte, Tiergarten ha Wedding. Unan eus an daou arondisamant (gant Friedrichshain-Kreuzberg) enno pastelloù-bro bet e Berlin ar Reter ha Berlin ar C’hornôg eo.\nGorread : 39,47 km²\nPoblañs : 327 494 (e 2007)\nStankter ar boblañs : 8 297 annezad / km²\nChristian Hanke (SPD) eo ar maer. E parlamant an arondisamant e kaver (disoc’hoù dilennadegoù 2006, niver a zileuridi) :\nSPD : 19\nBündnis 90/Die Grünen : 11\nDie Linke : 7\nRannet eo arondisamant Mitte e c’hwec’h karter (Ortsteil) :\nJapan : Higashiōsaka, 1959\nIsrael : Holon, 1970\nAlamagn : Bottrop, 1983\nAlamagn : Schwalm-Eder-Kreis, 1992\nJapan : Shinjuku, Tokyo, 1994\nJapan : Tsuwano, 1995\nFrañs : Tourcoing, 1995\nHungaria : VI. kerület (Terézváros), Budapest, 2005\nRusia : distrig Okrug, Moskva, 2006\nAdtapet diwar « https://br.wikipedia.org/w/index.php?title=Mitte_(Bezirk)&oldid=1767853 »\nKemmoù diwezhañ degaset d'ar bajenn-mañ d'an 3 Gwe 2017, da 20:28.


Iruri - Wikipedia\nIruri (Trois-Villes e galleg hag ent-ofisiel; Tres Vièlas en okitaneg) zo ur gumun eus Zuberoa, en Iparralde Euskal Herria, e Kanton Atharratze-Sorholüze, a zo e departamant ar Pyrénées-Atlantiques hag er rannvro Aquitaine. 136 den a oa enni o chom e 2011.\nSetu pelec'h emañ Iruri e Zuberoa.\nEus iru, tri, ha herri, kêr.\nJean-Armand du Peyrer, kont Tréville (pe Troisville), anavezet evel M. de Tréville, letanant-kabiten ar gompagnunezh mouskederien en amzer ar roue gall Loeiz XIII, hag unan eus tudennoù ar romant Les Trois Mousquetaires gant Alexandre Dumas (tad).\nAdtapet diwar « https://br.wikipedia.org/w/index.php?title=Iruri&oldid=1564837 »\nDernière modification le 7 Ebr 2014, à 12:51\nKemmoù diwezhañ degaset d'ar bajenn-mañ d'an 7 Ebr 2014, da 12:51.


Idomeneüs - Wikipedia\n(Adkaset eus Idomeneus)\nDistro Idomeneüs, Palais Niel, Toloza.\nIdomeneüs (Ἰδομενεύς / Idomeneús e gregach) a oa mab da z-Deukalion ha mab-bihan d'ar roue Minos a rene e Kreta.\n1.2 Dorn Elena\n1.3 Brezel Troia\n1.4 Distro eus Troia\n2 Er Bibl\nUn deiz e rankas Idomeneüs lakaat peoc'h etre Thetis ha Medeia a oa tabut etrezo da c'houzout pehini anezho e oa ar goantañ. Hag eñ mont a-du gant Thetis. Medea, droug enni, a daolas he mallozh warnañ ha war e ouenn. Abaoe an deiz-se n'hall ket tud Kreta lavarout gwir ken.\nIdomeneüs ivez a glaskas dorn Elena Troia, ha sot-nay e oa ganti, met siwazh dezhañ ez eas ar goantenn gant Menelaos.\nEr brezel-se, hervez an Ilias, e lazhas Asios, mab da Hyrtakos hag Arisbe. Difenn a reas al listri hellazat diouzh Deifobos hag Aineias. Edo ivez e-touez an harozed kuzhet e marc'h Troia, pa gemerjont kêr, hag e-touez ar varnerien a rannas armoù Ac'hilleüs, hervez an Odysseia.\nDistro eus TroiaAozañ\nEñ an hini a oa e penn soudarded Kreta e Troia gant pevar-ugent lestr. Goude kemeret Troia, ha kemeret e lod eus ar preizh, e tistroas da Greta nemet tapet e voe e lestr er gorventenn. Gouestlañ a reas aberzhiñ d'an doue Poseidon, ma c'halle degouezhout er gêr, kentañ bev a welje war aod Kreta. Tevel a reas ar gorventenn, erruout er porzh, ma kavas e vab, a oa bet kemennet. Glac'haret e voe Idomeneüs. Met fellout a reas dezhañ seveniñ e bromesa hag aberzhiñ e vab. Darn eus an oberourien gozh a skrivas e voe graet an aberzh, re all e savas ar bobl da zifenn ar priñs yaouank ha d'e dennañ digant an tad fuloret.\nEuzhiñ a reas ar bobl, en em sevel a-enep ar roue, hag ober dezhañ tec'hel. En em dennañ a reas war aod Hesperia ma tiazezas Salento, hag eno e lakaas lezennoù e dad-kozh Minos da dalvezout. Goude e varv e voe lakaet da haroz gant ar bobl.\nPausanias a skriv en deus gwelet e skeudenn en ur c'hizelladur ma touge ur c'hilhog war e skoed, evel diskennad eus Helios.\nUn istor damheñvel a gaver er Bibl, gant istor ar barner Jefte, en doa prometet da Jehovah reiñ dezhañ d'e servij kentañ den a deuje d'e vetek pa zistroje d'ar gêr ma vije roet an trec'h dezhañ war an Ammonited. Trec'h e voe ha kentañ den a deuas e oa e verc'h a ouestlas he buhez da servij Doue Israel.\nE meur a gontadenn e kaver istor aberzh an hini kentañ gwelet o tont e-maez an ti, kenkoulz gant Grimm pe Fañch an Uhel(Daveoù a vank).\nSkritell divyezhek (italianek-alamanek) da gemenn ar c'hoarigan, e München, e 1781.\nIdomeneo, re di Creta, c'hoarigan gant Wolfgang Amadeus Mozart, skrid italianek anvet "Dramma per musica in tre atti" gant ar beleg Giambattista Varesco, tennet eus ur skrid all heñvelanvet gant Antoine Danchet evit an Tragédie-lyrique Idoménée gant André Campra, e Pariz, e 1712.\n↑ Hyginus, Fabula, 81.\n↑ Hesiodos, Katalog ar Maouezed, rann 68.\n↑ Kointos Smyrnaeos, Posthomerica, levrenn XII, 314 ss.\nAdtapet diwar « https://br.wikipedia.org/w/index.php?title=Idomeneüs&oldid=1767371 »\nDernière modification le 31 Eos 2017, à 19:05\nKemmoù diwezhañ degaset d'ar bajenn-mañ d'an 31 Eos 2017, da 19:05.


Ar Bater - Wikimammenn\nL. Prud’homme, 1817 (p. 96-99)\n◄ Ar Beden Ar Bater Amen ►\nDre an eil goulen, o rouantelez deut dimp e c’houlennomp ma vezo Doue hanaveet evit ar mæstr souveren, ha m’en em soumeto an oll gant joa d’e volontez divin ; ma c’haccordo bepret e brotection dan dud just, ma confondo an dud fall, pe ma roio deze ar c’hraç d’en em gonvertissa ; ma teuo ar fe hac an Ilis da vezan anaveet dre ar bed oll, ha pouvoar an drouc speret da vezàn distrujet ; evit ne vezo nemet J. C. rên en on c’halon, peini a raïo dimp un deiz rên gantàn en e c’hloar ; ma teuo J. C. da varn an dud goude bezàn lequeet e ene-miet dindan e dreid. Anfin goulen a reomp digant Doue e c’hraç er bed-man hac e c’hloar er bed-all.\nDre an drede goulen, o polontez bezet groet, e c’houlennomp digant Doue ar c’hraç d’en em soumeti d’e volontez gant quement a affection nac a, garantez evel ar sænt hac an Ælez en env. Doue a difenn ouzimp heuil hon goal banchant, hac a ordren dimp combati ha renonç d’on bolontez. Mar deo conform hon bonlontez da hini Doue, e zomp parfæt. Leromp eta alies : o polontez, ô ma Doue, da vezo groet, ha non pas ma hini.\nDre ar bevare, reit dimp hirie on bara pemdiec, e c’houlennomp digant Doue ar pes so necesser evit on ine hac evit on c’horf. Evel ma zeo ar bara ar pes so necessera evit buez an den, Jesus-Christ dre ar guer-se a disq dimp goulen quement tra so necesser evit ar c’horf quer couls hac evit an in. An nourritur, ar guiscamant, al logeis, chetu a-se ar pes a sel ar c’horf. Comso Doue, graço Doue hac ar gommunion, chetu a-se ar pez a c’houlennomp evit on ine.\nDre ar pempvet goulen, pardonet dimp on offanço, e c’houlennomp ma pardono Doue on pechejo evel ma pardonomp d’on nessàn an offanç en deus groet dimp ; ar pez a so dre ar guer a c’hle, a beini en em servich on Salver. N’en deus den na ell pec’hi, exceptet J. C. hac ar Verc’hes Vari, voar beini, eme S. Augustin, na dleer quet questioni pa ve comset eus ar pec’het, abalamour d’ar galite a vam da Zoue a beini eo bet enoret. Ar re, eme ar memes sant, a ra evel ma zeo dleet ar pempvet goulen eus ar Bater, a ve effacet o fec’hejo veniel ; ha mar deo marvel o fec’hejo, o deus ar c’hraç digant Doue da receo erfad ar sacramant a binigen ha da vezàn pardonet. Ar re a ra ar goulen-se gant cassoni en o c’halon a enep o nessàn, pe gant desir d’en em vengi, na bedont qnet, mæs prononç a reont o setanç ; rac laret da Doue o fardoni evel ma pardonont, eo laret dezàn o c’hondaoni, pa zeo guir ne bardonont quet ; ha J. C. e unàn en deus-àn laret. Ar pardon eta eus ar re o deus on offancet, eo ar gondition a-nez peini n'en domp na pardonet nac exaucet gant Doue.\nDre at c’huec’hvet goulen, na bermetet quet e coëssemp en dentation, e c’houlennomp bezàn preservet dious an dentation pe ar c’hraç d’e zrec’hi. Tenti a signifi alies eprouvi an den ; ar pez a ra Doue evit gout ha nin so fidel ; ar pez a ra Doue dre on afflictiono, ar c’hollo, ar c’hlenvet. Mæs an dentation peini a doug d’ar Pec’het, na deu quet a beurs Doue, ne apparchant nemet ous an diaoul hac e Vinistret voar an douar. Doue na doug den d’ar pec’het ; ur blasphem ve en songeal. An diaoul dre e finesseo, e valiç ; ar bed dre e voal exempl hac e vaximo corrompet, ar c’hicq dre e inclination fall on doug d’ar pec’het ha d’an dentation, ha Doue en permet ; ha dre ur justiç terrubl voar beini an dud na reont quet attantion, e c’habandon aneze d’an desir eus o c’halon ; accordi a ra memes deze er bed-màn pinvidiguez, henor, talant a bere e trouc-usont. Mæs ar bunition eternel a heuillo ar pompo insanset-se.\nAdtapet diwar « https://br.wikisource.org/w/index.php?title=Ar_Bater&oldid=118015 »


Ar pennad-mañ na vo ket nemet un tamm sintezenn diwar-benn an niveroù-petvediñ. Ma ne vije implijet nemet hom dastumad evit studial ar sujed-se e vije re verr hom c'haoz. Maleürusamant eo aet kalz ar yezh komzet war-baouraat war dachenn an niveroù. Abalamour da se 'h omp o vont da gerc'hat amañ hag ahont an danvez a ra diouer dimp. War Yann an Du (2012, p.55-56) e kemerfomp harp dreist-holl.\nDa gomañs, sell aze taolenn an niveroù-petvediñ, diwar skwer hini Yann an Du just a-walc'h (p.55). E lizherennoù sonn hon eus laket ar stummioù hon eus serret hag e lizherennoù pleget ar stummioù n'hon eus ket klevet. Kopiet int neuze diwar levr Yann an Du :\n2° eil ; eilvet êilet, êilvet\n3° trivet triet ; teirvet têret, têrvet\n4° pevarvet pèwaret ; pedervet pédéret, pédérvet\n5° pempvet pêmpet\n6° c'hwec'hvet hwèhved, hwèhed\n7° seizhvet sêizet, sêizvet\n8° eizhvet êizvet\n9° navet nawet, nawvet\n10° dekvet déget, dégvet\n11° unnekvet eunéget\n12° daouzekvet dowzéget dowzégvet\n13° trizekvet trizéget trizégvet\n20° ugentvet ugénvet\n21° unvet warn-ugent unved warn ugen\n22° daouvet warn-ugent dowved warn ugen ; divet warn-ugent diwved warn ugen\n30° tregontvet trégonvet\n50° hanter-kantvet hantekanved\n56° c'hwec'hvet ha hanter-kant hwèhvet a hante kann\n100° kantvet kanved\n1000° milvet milved\nKentañ tra a c'haller lâret diwar-benn hom dastumad, n'eo ket anavezet nemeur an niveroù-petvediñ bras. N'eo ket souezhus, evel e lâr Yann an Du (p.56) :\n« Les plus grands nombres sont d'ailleurs pratiquement toujours donnés en français, et on tend de plus en plus à compter dans cette langue ».\nEvit an niveroù-petvediñ bihanañ (deus 2° betek 13° sur, marteze awalc'h betek 19°) e klever pe an dibenn reizh -vet pe e stumm koazhet -et. Hemañ diwezhañ a seblant bezañ implijet un tamm aliesoc'h. N'omp ket dislâret gant Favereau (1997, p.133) :\n« pempet, forme ancienne qui s'entend plus que le régulier pempved/t cinquième. »\nDa notenniñ zo ne vez ket implijet nemet an dibenn -et evit tri ha pevar, met an daou dibenn a vez kavet war-lec'h teir ha peder. Ar memes tra a lâr Yann an Du.\nDeus klevet n'eo ket anavezet ar stummioù klasel trede, pevare, nag ar stummioù dastumet gant Yann an Du daouvet ha divet.\nA-hervez Yann an Du eo « benel an niveroù-petvediñ, nemet kéntãn ha kãnved » (idem). E-se e kemmont war-lerc'h ar ger-mell (kemmadur dre-vlotaat). A-unan 'h omp gantañ evit ar re-mañ :\nan drivet (kemmadur t-d)\n▶ hag an drivet oa aet da vezañ... amunuzer e oa deut amañ ti Pier Gall amañ 'ba Ar barier Ruz\n[’ndʁiɛd wɑ ɛt tə ’veɑ̃ ˌɑmy’ny:zəʁ wa dœd ’ɑ̃mɑ̃ ti pjɛʁ’gɑl ’ɑ̃mɑ̃ bah ˌbaʁjɛ’ʁ:y:]\net le troisième était devenu... menuisier qu'il était devenu chez Pierre Le Gall à la Barrière Rouge ici\nan deirvet (kemmadur t-d)\n▶ hag evel-se homañ eo an deirvet jenerasion da vezañ 'ba 'r plas\n[a vi'sɛ 'ho̞mɑ̃ hɛ 'dɛrvɛd ʒeˌnera'siɔ̃n də 'veɑ̃ bahplɑs]\net comme ça celle-ci c'est la troisième génération à être dans la ferme\nar bevarvet (kemmadur p-b)\n▶ ha me 'h eo ar bevarvet du-mañ\n[a me hɛ bɛ'warvɛ 'dymɑ̃]\net moi je suis le quatrième chez moi\nar bedervet (kemmadur p-b)\n▶ 'h eo ar bedervet meul\n[hɛ be’dervɛd mœ:l]\nc'est là quatrième meule\nar bempvet (kemmadur p-b)\nha neuze, ar bempvet... ar bempvet sizhun goude Pask, neuze e veze ar pardon bras\n[a 'nœhe 'bɛmpət ˌbɛmp' zy:n 'gu:de pɑsk 'nœhe viʒe 'pɑrdɔ̃n brɑ:s]\net alors, la cinquième, la cinquième semaine après Pâques, alors c'était le grand pardon [de Bear]\nar seizhvet zêizet (kemmadur s-z)\nhag ur seizhvet ma karje ma 'nije bet derc'het, ha c'hoazh 'na renket abandoniñ evit bezañ operet deus e c'hlin\n[a ’zɛjzəd ’ije ma ’kɑrʒe ma niʒe be ’dɛrhɛt a hwɑz na ’rɛŋkəd abɑ̃n’dɔ̃:nĩ wid ’beɑ̃ o’pe:rəd døz i glin]\net un septième s'il voulait, s'il avait continué, et encore il avait dû abandonner pour être opéré de son genou\nan dregontvet (kemmadur t-d)\n▶ an dregontvet eo arru\n[ndre'gõnvəd ɛ haj]\nil est arrivé trentième\nEvit kentañ avat eo luzietoc'h an traoù. Ur stumm gourel hon eus serret...\nhemañ zo arru ar c'hentañ ya\n▶ hemañ zo arru ar c'hentañ ya\n['hemɑ̃ zo ɑj 'hentɑ̃ ja]\ncelui-ci est arrivé le premier oui\n... hag un toullad muioc'h a stummioù benel :\nha forzh pegoulz, eñ a vije ar gentañ\n▶ ha forzh pegoulz, eñ a vije ar gentañ met me ne vijen ket pell a-drek ivez\n[a vɔɹs pe'guz ẽ̞: viʒe 'gentɑ̃ mɛ me vi'ʒɛŋ kə pɛl dʁeg ie]\net n'importe quand, il était le premier mais moi je n'étais pas loin derrière non plus\nPlac'h, 1931, Louergad (dastumet gant Tangi)\nwarlene oa ar gentañ deus Toulouse\n▶ gwellañ hini 'ma, hennezh zo bet klaset aze moarvat 'ba... 'ba ar reoù... 'ba ar reoù vras 'ba Gwengamp, 'na ket bet c'hwitet, ne oa ket bet brevet 'ba ar c'honkour nemet gant unan, bep gwech e vije ar gentañ, warlene oa ar gentañ deus Toulouse, hag evit ar bloaz neuze, 'meus ket gwelet al liv dioutañ, ha tout ar reoù wellañ pe dost zo manet, 'meus ket gwelet anezhe, n'eus ket arri nemet nav diwar triwec'h, an hanter anezhe\n[’gwɛlɑ̃ ’hi:ni ma hẽ̞:s so be ’klɑsəd ’ɑ:he ma’hɑt bah bah ɹew bah ɹew vɹɑ:s bah ’gwɛɲɔ̃m na kə be ’hwitət wa kə be ’brɛwɛ bah ’hɔ̃ŋkur mɛ gɑ̃n yn bob gweʒ viʒe ’gentɑ̃ ar’lœ:ne wa ’gentɑ̃ døs tu’lu:s a wid bla ’nœ:he møs kə ’gwɛ:lə liw dɔ̃ntɑ̃ a tud rew ’wɛlɑ̃ pe dɔst zo ’mɑ̃:nət - mœs kə ’gwe̞:lə nɛ: nœs kəd ɑj mɛ nɑw diwaɹ ’tɾiwah ’nɑ̃təɹ nɛ:]\nle meilleur que j'avais, celui-là a été classé là sans doute parmi... parmi les... parmi les meilleurs à Gwengamp, il n'avait raté... il n'avait été battu en concours que par un, à chaque fois il était le premier, l'an passé c'était le premier de Toulouse, et cette année alors, je n'en ai pas vu la couleur, et tous les meilleurs ou presque sont restés, il n'en est arrivé que neuf sur dix-huit, la moitié d'entre-eux\nbep gwech e vez ar gentañ kwa\n▶ bep gwech e vez ar gentañ kwa\n[bop kweʃ ve 'gentɑ̃ kwa]\nil est à chaque fois le premier quoi\nhag ar gentañ partout\n[a ’gentã par’tut]\nle premier partout\neñ a oa ar gentañ 'ba ar c'hours kwa hein\n▶ eñ a oa ar gentañ 'ba ar c'hours kwa hein\n[hẽ̞: wa 'gentɑ̃ bɑh hurs kwa ɛ̃]\nil était le premier de la course quoi hein\nBarrek eo kentañ da vezañ implijet war-lerc’h an anv-kadarn pe a-raok (hep ger-mell). Servijet a ra an implij diwezhañ-mañ da « bouezañ war an anv-gwan », evel a lâr Yann Gerven en e bennad An anv-gwan en derez uheloc’h pe uhelañ : a-raok pe goude an anv ?\nan teir gentañ boñ\n▶ an teir gentañ boñ...\n[tɛ:ɹ 'gentɑ̃ bɔ̃]\nles trois premières bon...\nMemes tra gant diwezhañ a c'haller lakat a-raok (hep ger-mell adarre) pe goude an anv-kadarn :\ndiwezhañ hini zo... eo Hinault\n[di'weɑ̃ 'hini zo ɛ i’no]\nle dernier [a avoir gagné le tour] est... c'est Hinault\neñ eo an taol diwezhañ\n▶ eñ eo an taol diwezhañ\n[ẽ̞: ɛ nto:l di’weɑ̃]\nça c'est le dernier coup [le pire, aller en maison de retraite]\nKalz aliesoc'h e vez implijet eil evit eilvet. Sañset ne vez kemmadur ebet war-lerc'h eil. Ur skwer bennaket deus ur c'hemmadur dre-vlotaat a vez kavet koulskoude :\na-wezhioù evit an eil barrouz d'eben ne vez ket lâret d'eben\n▶ a-wezhioù evit an eil parrouz d'eben ne vez ket lâret memes tra\n[’we:ʒo wid ə nɛʎ ’bɑruz di’be:n ve kə lɑ:r ˌmɔ̃məsˈtrɑ]\nparfois d'une commune à l'autre on ne dit pas pareil\nan eil boupig\nGant ar stagell pe e c'haller evel-just kaout un niver-petvediñ a-bep-tu evel er skwerioù dindan :\nmarteze ar pempvet pe ar c'hwec'hvet da vezañ ambochet du-mañ\n▶ marteze ar pempvet pe ar c'hwec'hvet da vezañ ambochet du-mañ\n[ma’tehe ’pɛmpət pe ’hwɛhvəd də ’veɑ̃ ɑ̃’b̞oʃəd ’dymɑ̃]\npeut-être le cinquième ou le sixième à être embauché chez moi\nan drivet pe ar bevarvet\n['ndriɛt pe bɛ'warət]\nle troisième ou le quatrième\nBarrek eo an nen avat da lakat un niver-pegementiñ a-raok pe hag un niver-petvediñ war-e-lerc'h :\nnav pe an dekvet\n▶ nav pe an dekvet\n[nɑw pe ’nde:gət]\nneuf ou dixième\nma graet an daouzek pe an drizekvet, 'ba Valence e oan aet da redek\n▶ 'ma graet an daouzek pe an drizekvet, 'ba Valence e oan aet da redek\n[ma gwɛd 'ndowzək pe ndri'zɛgvət bɑh va'lɑ̃s wɑ̃n ɛt tə 're:dɛk]\nj'avais fait douze ou treizième, j'avais été courir à Valence\nTangi YEKEL, ebrel 2019


Ibaizabal - Wikipedia\nAr pont Astola war ar stêr Ibaizabal, en Abadiño.\nAr stêr Ibaizabal (eus ibaia, stêr, zabal, ledan) zo ur stêr eus Bizkaia en Euskal Herria.\nC'hoarvezout a ra ar stêr Ibaizabal e-lec'h ma emgav harzoù Bizkaia, Araba ha Gipuzkoa, nepell diouzh Elorrio, eus kengej meur a froud diskennet eus ar menezioù Anboto hag Udalaitz, en Aradennad Kantabrek. Ibaizabal a lavarer eus ar stêr adalek kember ar stêrioù Zumelegi hag Arrazola, e traonienn Axpe Achondo. Redek a ra trema'r gwalarn dre traoienn Ibaizábal, ha treuziñ an Durangaldea. E Basauri e kember gant an Nerbioi. Alese e redont betek Bilbo ma krog aber an Ibaizabal, anvet ivez aber Bilbo, ha mont d'en em deurel er Mor Kantabrek. .\nKember hag aber ar stêrioù Nervion et Ibaizabal\nHervez ar bobl eo an Ibaizabal eo brasañ adstêr an Nerbioi, en e lez dehoù. Hervez douaroniourien zo avat eo an Ibaizabal eo ar stêr bennañ, hag an Nerbioi an hini zo adstêr dezhañ en e lez kleiz, hag hennezh eo an doare ofisiel .\nSede adstêrioù an Ibaizabal, a-raok kemberiñ gant an Nervion :\nZumelegi (gwelet evel ar stêr bennañ alies).\ngwazh Oiz en Iurreta.\ngwazh Arratia, après avoir reçu les sous-affluents :\nSetu an adstêrioù en aber:\nAdtapet diwar « https://br.wikipedia.org/w/index.php?title=Ibaizabal&oldid=1457953 »


Journal de Renaud Camus, dimanche 15 juillet 2018\ncréée le mardi 17 juillet 2018, 0 h 27\nmodifiée le mardi 17 juillet 2018, 0 h 37Plieux, dimanche 15 juillet 2018, une heure et demie du matin. C’est la France, ou plutôt l’équipe de France, car la pauvre France ne gagne pas grand ~~~~~~, ~~~~~~ ~~~ ~~~~~~~~~~~~~ ~~~ ~~~~ ~~~~~~~~~~~~~, ~~’~~~~ l’équipe ~~~ France, ~~~~~, ~~~~ ~~ remporté cette après-midi ~~~ ~~~~~~ ~~~ ~~~~~~ ~~~ ~~~~~~~~~ — ~~~ ~~~~ ~~~~ ~~~ ~~~~~~~~ ~~~~~~ ~~~ ~~~ ~~~~~~~~~~~. ~~~~~~~~~ ~~’~~~ ~~~ ~~~~~~ ~~ ~~~ ~~~~~~~~~~~~ ~~~~ ~~~~ ~~~~ ~~~~~~ injures, dont le ~~~~~~ ~~~~~~~~ ~~~ ~~~~~~~~~ ~~~~ ~~~~ ~~~ ~~’~~~~~~ “~~~~~ ~~~~~ ~~~ ~~~~” ; ~~~ ~~~ ~~~~~~~~~ ~~~~ ~~~ ~~~ ~~~~~~~~~~ ~~~~ ~~~~~, ~~~~~ « ~~’~~~~~~~~~, ~~~ ~~~ ~~~~ le changer, il ~~~~ ~~~~~~~~, ~~~ ~~~~~~~ ~~~~~ ~~~ ~~~~ ~~~~~~~, », ~~~~. ~~~ ~~~ ~~~~~ ~~~~ ~~~ ~~’~~~~~~~~~~~~ ~~~~ ~~~~~~~~~~~~~~ ~~~ ~~’~~~~~ ~~’~~~~~~~, ~~~ ~~~~~~ ~~~ ~~~ ~~~~~~ ~~~~ vainqueurs, mais il ~~~~ ~~~~~~~~~, ~~~ ~~~ ~~~~~~~ ~~~’~~~ ~~~ ~~~~~~ ~~~~ ~~~~~~ ~~~~~~ ~~~~~ ~~~ ~~’~~~~~~~ ~~~ ~~~~~~~ ~~~~ ~~~~~~~~~ ~~~ soir.\nD’ailleurs ~~~~ “~~~~~~~~~~~~~~” ~~~~ ~~~ ~~~~ ~~~~~ ~~~ tourner au vinaigre, ~~~~ ~~~~ ~~~~~~~-~~~~~~~~ ~~~ ~~~~~~~~~, ~~~ ~~~~~ ~~~~~~~ ~~~~~~~ ~~~ ~~~~~~~. ~~~ ~~ ~~ ~~~~~ ~~~~~~ ~~~~ ~~~ ~~~~~~~ ~~~ ~~~~~ ~~~~~ ~~~ ~~~~~~~~ ~~~ ~~~~~ ~~~~~ casser, briser, voler, ~~~~~~~~, ~~~~~~~~, ~~~~~ ~~~~~ (~~~ ~~ ~~ ~~~~~ ~~~ ~~~~~). ~~~~~~~~ ~~~ ~~~~~~~~~ ~~~ ~~~~~~ ~~~~ ~~~~~~~~~, ~~~ ~~~~~~~~ ~~~ ~~~~~~~~~ ~~~~~~~, ~~~ ~~~~~~~~ ~~~~ ~~~~~~~~~ ~~~ on pille les ~~~~~~~~~, ~~~ ~~~~~~~~ ~~~~ ~~~~~~~ ~~~ ~~’~~~~~~. ~~~ ~~~~~~ ~~~~~~~ ~~’~~~ ~~~~~~~~~ ~~~~ ~~~ ~~~~~ ~~~ ~~~~~ ~~~~~~ ~~’~~~~ ~~’“~~~~~~~ ~~~ ~~~~~~~” : ~~~ ~~~~ ~~~~~~~ ~~~~~ ~~~~~ stupéfié par le ~~~~~~~~~~ ~~~ “~~~~~~” ~~~~~, ~~ ~~~ ~~~~~~~~~ ~~~ ~~~~ ~~~~~~~. ~~~ ~~~~~, ~~~~~~ ~~~ ~~~~~~~~ ~~~ ~~~~~ ~~ ~~’~~~~ ~~~~~~ ~~~~~~~~~, ~~~ ~~~ ~~~~~~~~ ~~ ~~~~~ ~~~~ bien pu ressembler ~~~~ ~~~~~~~~ — ~~’~~~ ~~~~ ~~~~, ~~~~~ ~~~~, ~~~~~ ~~~~ ~~~~ ~~~ ~~~ ~~~~~~~ ~~~~, ~~~ ~~~~ ~~~~~~~ ~~’~~~ ~~~~~~~~~~~~ ~~ ~~~~~~~ ~~~~~.\nvoir l’entrée du dimanche 15 juillet 2018 et son image dans Le Jour ni l’Heure


Samedi 30 janvier 2021 à 15:09 - Mis à jour le mardi 2 février 2021 à 19:00\nAwenn Plougoulm ha Maurice Poulmar'ch e koadoù an Uhelgoad © Radio France - Axel Perret\nPenaos e veze desket ar c'han gant ur paotrig yaouank a oa ganet e Plonevez ar Faou (29) ha deuet da vezañ ur c'haner brudet e bed ar festoù-noz ? Emañ o chom Maurice Poulmarc'h en Uhelgoad (29) dibaoe pell bremañ ha krog eo da ganañ en ur selaou ar radio er gêr gant e dud. Ret e oa dezhañ klevet ha kanañ war-lerc'h diouzthu !\nStaget en deus Maurice da ganañ en ur selaou Jakez Kroc'hen a oa anv-skingomz Pierre-Jakez Eliaz evel just gant radio Kimerc'h. Klevet en deus kanaouennoù e-giz "Fantig koant" skrivet e fin an triwec'hvet kanved - sañset - gant Fañch Guenveur 'oa ganet e Plegad-Gwerann(29) e bro Dreger.\nUr billig nevez evit ober krampouezh, un trebez, ur gwele : setu va holl leve. ("Fantig koant")\nEmaoc'h o klevet gant France Bleu Breizh Izel amañ "Fantig koant", un istor a garantez dibunet gant Maurice Poulmarc'h hag Awenn Plougoulm en e gichen e koad an Uhelgoad.


Villa medicea La Petraia - Wikipedia\n(Adkaset eus Villa medicea della Petraia)\nAr Villa medicea della Petraia\nAr Villa Medicea della Petraia zo ur villa medicea, da lavarout eo ur genkiz savet gant an Tiegezh Medici, war un dorgenn e Firenze, e Toskana. E karter Castello emañ, en niverenn 40 eus ar Via Petraia.\nEn 1364 e oa ar palagio della Petraia d'an tiegezh Brunelleschi. En 1422 edo e dalc'h Palla Strozzi ha kresket e voe an douaroù stag outañ. Er XVIvet kantved e oa e dalc'h an tiegezh Salutati, ha gwerzhet e voe en 1544 da Cosimo Iañ de' Medici, ha hennezh, en roas d'e vab ar c'hardinal Ferdinando en 1568.\nAdtapet diwar « https://br.wikipedia.org/w/index.php?title=Villa_medicea_La_Petraia&oldid=1846480 »


Lañset ez eus bet nevez zo ur petision war Change.org evit ma vefe savet breujoù emren e Kerne-Veur. « Dav eo da Gerne-Veur kaout Breujoù evel Bro-Skos ha Bro-Gerne » a lavar an emsaver en deus lakaet ar petision en-linenn. « Ha dav eo da arc’hant tud Kerne-Veur chom e Kerne-Veur » emezañ dre vras.\nGant Michael Northway eus ar strollad dizalc’hour Yes Kernow eo bet lañset ar petision-mañ.\nTags : Cornwall, kerne-veur, Kernow, rouantelezh-unanet, uk\n03/01/2022 18:03 à 18 h 03 min\nE brezhoneg ez eus ur ger evit kevyezhañ (traduire) « pétition », « ervennadeg » eo !\nLa Cornouaille (Kernow) envahie de résidences secondaires (Les chiffres)


Gant ar ger Tro Breizh e tegouezher amañ. Evit sterioù all ar ger, gwelit Tro Breizh (disheñvelout).\nTro Breizh a zo ur birc'hirinded katolik e Breizh, diazezet war istor ar vro ha hini ar seizh sant brezhon deuet eus Enez Vreizh, Kembre pe Kerne-Veur dreist-holl, Iwerzhon evit un darnig anezhe, hag a savas seizh eus nav eskopti kozh Breizh.\nAr "seizh sant", e chapel Itron Varia ar C'hreiz-kêr, e Kastell-Paol\nDeuet e oant da Vreizh e-tro ar Vvet ha VIvet kantved da zegas ar gristeniezh. Gant ar Seizh Sant eo bet krouet an eskoptioù kentañ. A-raok e veze graet Tro Breizh dindan ur miz, gant 600 km war droad. Ur vojenn gozh e Breizh a lavar : Ma n'eo ket bet graet Tro Breizh gant un den en e vev, e vo graet gantañ pa vo marv.\nGoude ur ehan hir eo bet lañset en-dro Tro Breizh gant ur gevredigezh anvet "Les Chemins du Tro Breizh", krouet e 1994 gant Philippe Abjean. Evit an dud eus ar gevredigezh-se e oa aesoc'h ober ur gerzhadenn bep bloaz, gant ul lankad graet pep hañv. An Tro Breizh a-bezh a zo graet neuze e-korf seizh vloaz.\nSetu amañ ar c'hêrioù e-lec'h ma tremen Tro Breizh, da lavarout eo kêrioù m'emañ un iliz-veur :\nKemper, kêr Sant Kaourintin.\nKastell-Paol, kêr Sant Paol Aorelian.\nLandreger, kêr Sant Tugdual.\nSant-Brieg, kêr Sant Brieg.\nSant-Malo, kêr, Sant Maloù.\nDol, kêr Sant Samzun.\nGwened, kêr Sant Patern.\nAdtapet diwar « https://br.wikipedia.org/w/index.php?title=Tro_Breizh&oldid=1921949 »\nDernière modification le 1 Gen 2022, à 13:33


War vourzh listri Kompagnunezh an Indez | Becedia\nNe oa ket ar vuhez war listri Kompagnunezh an Indez ur bourmenadenn war morioù plaen dindan heol splann inizi ar broioù tomm. Hir-mat e oa ar beajoù : meur a vloaz a-wechoù, evel hini an Danaé a loc’has kuit e 1724 hag a zistroas tri bloaz war-lerc’h ; ha ken arvarus all abalamour d’ar barradoù avel-dourmant e Mor Gaskonia pe e donvor beg ar Spilhennoù, d’ar c’herreg treitour ne oa roud ebet dioute war ar c’hartennoù mor evit c’hoazh, d’an arsailhoù gant ar gourserien, gant ar vorlaeron… ha gant ar Saozon ! Ha gwashoc’h c’hoazh evit pep tra, abalamour d’an tangwalloù war vourzh, brasañ anken ar verdeidi.\nEvel war an holl listri d’ar c’houlz-se ne oa ket gwall aezet buhez ar vartoloded berniet e foñs kal listri Kompagnunezh an Indez. Tostaat d’ar vartoloded a c’’hoarveze d’ar veajourien ober ; en em veskañ gante avat ne raent ket rak reolennoù strizh an hini a rene plas pep rummad tud war vourzh ha ne oa ket brav d’unan klask disentiñ oute. Cheñch plas pe renk a veze graet alies koulskoude er c’hevredigezhioù bihan-se pa varve unan paneveken, da goulz un arsailh pe abalamour d’un derzhienn bennak bet tapet er broioù tomm pe c’hoazh pa zivize unan skampañ kuit pe cheñch bag da goulz un arsav e porzh pe borzh.\nOuzhpenn an diaes ma oa d’al listri-se tostaat d’an avel abalamour d’o gouelioù karrez, e rankent ober gant redioù ar verdeadurezh a-stroll, da lâret eo ingaliñ tizh pep bag diouzh an hini gorrekañ anezhe. Gant se e oa hir ha padus ar veaj davet « an Indez e bleuñv » ha gwashoc’h c’hoazh pa ranked sentiñ ouzh urzhioù strizh ha lezennoù garv kabitened, « mistri nemete war vourzh panevet Doue ».\nDiaes-spontus e oa d’unan derc’hel d’e yec’hed war listri Kompagnunezh an Indez, koulz ha war re ar morlu. Seul vouc’hoc’h ha pistriusoc’h e veze an aer ordin e foñs ar bagoù-se ma vezent kaset da broioù tomm-berv ha gleb-par-teil. Ur burzhud e oa tapout kaout dour fresk war vourzh, ha ken rouezh ar glazvezh ken e kroge buan droug an douar er vartoloded. Dibaouez e roule al listri-se eus an eil bourzh d’egile, ken ront ken e oa diaes da bouzelloù ar vartoloded solutañ chom hep paskañ d’ar pesked. Gant-se e oa arvarus-tre ivez degas pe krennañ ar gouelioù pa c’hlasae an avel, dre ma ranke ar vartoloded krapat er gwernioù hag en delezioù uhelañ


Tro Bro Leon - Wikipedia\nTro Bro Leon a zo ur redadeg war varc'h-houarn aozet bep miz Ebrel tro-dro da kêr Lanniliz. Digor eo ar redadeg d'ar varc'hhouarnerien a-vicher abaoe 1999.\nBrudet eo ar redadeg evit e ribinoù, hentoù strizh hep koultron hag a zo meinet tamm pe damm. Dre 26 ribin e tremenas Tro Bro Leon e 2010, dreist-holl tro-dro da Lanniliz ha Lesneven. Lesanvet eo bet ar redadeg ar Paris-Roubaix breizhat pe ar Paris-Roubaix bihan daoust d'Ifern an Norzh tremen dre hentoù pavezet hag an hini leonat dre hentoù meinet.\nKrouet e oa bet ar redadeg e 1984 gant Jean-Paul Mellouet (a zo rener ar redadeg c'hoazh) evit sikour ar skolioù Diwan. Roet e vez arc'hant dezho c'hoazh a-drugarez da Tro Bro Cyclo, un dro-vale war varc'h-houarn digor d'an holl hag a heuilh ur rann eus redad Tro Bro Leon. Aozet e vez Tro Bro Cyclo derc'hent ar redadeg a-vicher.\nBloaz Trec'hour Eil Trede\n1992 Jaan Kirsipuu Jean-Louis Conan Jean-Marc Barbe\n1993 Jean-Philippe Rouxel Michel Lallouet François Urien\n1996 Thierry Bricaud François Urien Walter Bénéteau\n1998 Frédéric Delalande François Urien Jean-Michel Thilloy\n2005 Tristan Valentin Cédric Coutouly Mikhail Timochine\nAdtapet diwar « https://br.wikipedia.org/w/index.php?title=Tro_Bro_Leon&oldid=1902699 »\nMarc'hhouarnerezh e Breizh\nSport e Breizh\nKemmoù diwezhañ degaset d'ar bajenn-mañ d'an 16 Mae 2021, da 15:18.


6 891 ann. (2018)\nD'an distro-skol 2015 e oa bet digoret un hentad divyezhek er skol katolik Sant-Jozeb. 114 skoliad o doa lakaet o anv en hentad-se e 2020 (16,2 % eus skolidi ar gumun evit a sell ouzh ar c'hentañ derez)\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet Kaodan e kanton Pont-Skorf; e Bann Henbont e oa; miret ha brasaet e voe ar c'hanton e 1801 dindan anv Kanton Pont-Skorf ivez gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Pont-Skorf en Arondisamant an Oriant e 1800 .\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar pevar beleg katolik eus ar gumun .\n1909: tapet e voe ul lodenn eus kumun Kaodan evit krouiñ kumun Lannarstêr d'ar 26 a viz Meurzh .\n101 gwaz eus ar gumun a gollas o buhez abalamour d'ar brezel, d.l.e. 4,06 % eus he foblañs e 1911 .\nUr milour ag ar gumun a voe fuzuilhet d'an 23 a viz Even 1916 gant al Lu gall e Kalinova (Gres) .\nC'hwec'h den nann-soudard eus Kaodan a voe fuzuilhet e Lannarstêr gant an Alamaned d'an 9 a viz Eost 1944 ; en hevelep devezh e voe fuzuilhet pevar den nann-soudard eus ar memes tiegezh (an tad, ar vamm hag an daou vab) e Kaodan .\nD'an 11 a viz Eost e teuas ur golonenn alaman betek ar vourc'h evit lakaat ar c'hloc'hdi da darzhañ .\nE Kaodan, da 4 eur goude merenn d'an 10 a viz Mae 1945, en em zaskor ar jeneral Fahrmbacher, penn ar vilourion alaman o terc'hel Sankenn an Oriant, d'ar jeneral Kramer, penn an 66vet Rann-Arme Troadeion SUA, ha d'ar jeneral Borgnis-Desbordes, penn an 19vet Rann-Arme Troadeion Bro-C'hall .\nMervel a reas ur gwaz e Brezel Indez-Sina hag unan e Brezel Aljeria .\nAdtapet diwar « https://br.wikipedia.org/w/index.php?title=Kaodan&oldid=1895495 »\nDernière modification le 18 C'hwe 2021, à 11:26\nKemmoù diwezhañ degaset d'ar bajenn-mañ d'an 18 C'hwe 2021, da 11:26.


Gresianeg - Wikipedia\n(Adkaset eus Gresianeg a-vremañ)\nKomzet e : Gres, Kiprenez, Albania, Turkia, Italia\nKomzet gant : 15 000 000\nRenkadur : goude 74\nFamilh-yezh : Yezhoù Indezeuropek\nGresianeg ar Grennamzer\nYezh ofisiel e : Gres, Kiprenez, Unaniezh Europa\nAkademiezh : -\nKodoù ar yezh\nISO 639-1 el\nISO 639-2 gre, ell\nKod SIL ELL\nSellit ivez ouzh ar pennad Yezh.\nAr gresianeg (Ελληνικά) a zo ur skourr eus ar yezhoù indezeuropek en-e-unan. Studiet eo bet e istor diwar teulioù skrivet 3 500 bloaz zo hag ez int lod ar roudoù skrivet koshañ a c'heller kavout evit ur yezh indezeuropat. Komzet e vez gant 15 milion a dud, an darn vuiañ e Bro-C'hres ha e Kiprenez, met gant kumuniezhioù Gresianed divroet ivez.\nSkrivet e vez ar gresianeg gant al lizherenneg c'hresianek, al lizherenneg wir kentañ zo bet er bed hag eo tad d'al latin ha d'al lizherenneg kirillek.\nGregaj – dismegañsus a-wezhioù, o taveiñ d'ur yezh lenneien digomprenus – ha gresim – ger lennek – a vez implijet ivez evit envel an henyezh.\nKomzet ez eus bet gresianeg e Ledenez ar Balkanoù adalek an eil milved kt JK evel m'eo bet lakaet war wel pa oa bet diskoachet tablezennoù al linenneg B eus 1500 kt JK. Koulskoude n'eus ket liamm ebet etre al linneneg B hag al lizherenneg c'hresian hag hemañ a zeu eus al lizherenneg fenikian, doare-skrivañ an abjad (war-dro 1000 kt JK). N'eus ket bet kalz a cheñchamant abaoe.\nDre voaz e vez rannet istor ar gresianeg etre ar mareoù-mañ :\nMikenieg, yezh ar sevenadur mikenat a weler skrivet gant al linenneg B\nHenc'hresianeg da gentañ ar gresianeg kozh-bras ha goude e teu ar gresianeg klasel. Hemañ a zo bet studiet koulz gant tud ouiziek ar bed muzulmat ha gant re Europa abaoe ar Grennamzer.\nGresianeg hellenistel (gresianeg ar c'hoine pe ar c'hoine a vez graet anezhañ ivez - koine « boutin »). Ur yezh c'hresianek boutin hag etrebroadel, an hini kentañ a zo bet, hag a zo deuet eus teuziadur an atikeg, rannyezh Aten gant rannyezhoù all. Deroù ar yezh voutin a c'heller adkavout diwar heñchadurioù armeoù Aleksandr Veur hag emdroadur an tiriadoù en deus aloubet. Pa renas ar sevenadur hellenistel en rn niver brasoc'h a vroioù e veze komzet ar c'hoine eus an Egipt betek harzoù an Indez.\nGoude trec'h ar Romaned war Vro-C'hres e renas an divyezhegezh e Roma hag e meur a diriadoù an Impalaeriezh roman. Ar gresianeg boutin a zeuas da vezañ un eil yezh nann-ofisiel a gomze meur a zen, uhel pe izel, pe evel yezh kentañ pe evel eil yezh. Liammet eo ar gresianeg boutin gant deroù ar Gristeniezh peogwir eo bet skrivet an Testamant Nevez gantañ hag e seblant e prezege an Abostoled e gresianeg, darn anezho gant un anv gresianeg (Kephas (Pêr), Mazias, Taddeos). Anvioù all a vez roet d'ar yezh hellenistel : rannyezh Aleksandria, gresianeg goudeklasel ha gresianeg an Testamant Nevez ivez.\nGresianeg ar Grennamzer : ur c'hendalc'h d'ar c'hoine eo bet ar yezh ofisiel ha vernakular a veze komzet en Impalaeriezh Bizañs e-pad ar Grennamzer. Anvet e vez gresianeg bizantat ivez.\nNevezc'hresianeg : Emdroad ar gresianeg a-vremañ diwar ar gresianeg ar bobl (dhimotiki) a c'hell bezañ adkavet adalek deroù ar Grennamzer.\nDa vezañ kendalc'het\nAdtapet diwar « https://br.wikipedia.org/w/index.php?title=Gresianeg&oldid=1900197 »\nMeneger yezhoù ar bed\nYezhoù Unaniezh Europa\nKemmoù diwezhañ degaset d'ar bajenn-mañ d'an 12 Ebr 2021, da 04:36.